
U mjesec dana u Ivancu bili su potpredsjednik Vlade i ministar regionalnog 
i_razvoja prof. Jr. B. Grčić, potpredsjednica Vlade i ministrica socijalne politike i 
mušft "mladih Milanka Opačić te ministrica kulture prof. dr. Andrea Zlatar Violić 


SE Grčić: Neki su u dodjeli 
veganjaod143 NOVCA bili priv egtran. 


milijuna kuna 

Projekti “teški“ 


18 milijuna kuna 

VISOKI POLITIČKI DUŽNOSNICI U IVANCU U samo mjesec dana u radnom posjetu Ivancu bili su potpredsjednik Vlade i ministar regionalnog razvoja prof. dr. B. Grčić, potpredsjednica Vlade i 
ministrica socijalne politike i mladih Milanka Opačić te ministrica kulture mani dr. Andrea Zlatar Violić; s gradskim vodstvom Ivanca razgovarali su o financiranju ivanečkih programa i projekata 


Za arheološka istraživanja 


Grčić: Istina je. 
neka područja u 
dodjeli novca bila | 
su privilegiranija 


i Povratnu informaciju o kandidiranim projektima Grad Ivanec od bivšeg ministarstva nikad 
nije dobio, a u međuvremenu smo već ddde dod produljili građevinsku dozvolu za Kulturni centar 


- Premda je Grad Ivanec 
bivšem Ministarstvu regional- 
nog razvoja kandidirao projekte 
rekonstrukcije i modernizacije 
prometne infrastrukture i grad- 
nje Centra za kulturu, a osim za- 
molbi za financijsku potporu tra- 
žio je i radni sastanak, iz resorna 
ministarstva povratnu obavijest 
o sudbini svojih projekata nikad 
nije dobio. U međuvremenu, 
Grad je već dva puta produljivao 
građevinsku dozvolu za Centar 
za kulturu, a do ovog trenutka 
nemamo čak ni informaciju o 
tome jesu li kandidirani projekti 
posredstvom ministarstva uvr- 
šteni na indikativnu listu proje- 
kata za EIB III. Također, premda 
su ivanečki projekti u visokom 
stupnju  pripremljenosti, nisu 
čak ni uvršteni na interaktivnu 
kartu resorna ministarstva, pa 
se temeljem svega rečenog po- 
stavlja opravdano pitanje jesu li 
u bivšem ministarstvu prednost 
imale samo izvjesne, politički 
podobne sredine? 

To je, među ostalim, u če- 
tvrtak, 3. svibnja, naglašeno na 
sastanku s potpredsjednikom 
Vlade RH i ministrom regional- 
nog razvoja i fondova EU prof. 
dr. sc. Brankom Grčićem koji je 
u ivanečkoj Gradskoj vijećnici s 
njim održao gradonačelnik Mi- 


mr 

Potpredsjednik Vlade i ministar regionalnog razvitka u Ivancu 


Na sastanku u vijećnici rečeno je da su Ivanec i njegovi građani prošlih godina 
uvelike bili zakinuti u dodjeli novca namijenjenom regionalnom razvitku 


Uplatili 10 milijuna, vraćeno nam malo ili ništa 


Gradonačelnik Batinić također je naglasio da su u Ivancu već izrađena idejna rješenja gradnje 
sekundarnih kanalizacijskih sustava, ali i skrenuo pozornost na potrebu da se s Hrvatskim vodama 
generalno definira što će se i kako raditi u slivu Bednje. Rekao je također da su građani Ivanca u ne- 
koliko godina Hrvatskim vodama uplatili 10 milijuna kuna vodne naknade, ali i od toga je, kroz vodne 
investicije, u naš kraj vraćeno malo ili ništa (ljr) 


lorad Batinić sa suradnicima. 

On je na sastanku, koji je 
potrajao dosta dulje od satnice 
utvrđene protokolom, ministra 
pobliže informirao o tekućim 
radovima na modernizaciji ce- 
sta u našemu kraju, ali i o rea- 
lizaciji ivanečkih prometnih 
infrastrukturnih projekata mi- 
lijunske vrijednosti (uređivanje 
»prstena“ ivanečkih ulica u cilju 
zatvaranja prometa kroz grad- 
ski centar). 


»Pokušat ćemo 

ispraviti nepravdu...“ 

- Kad je riječ o Centru za kul- 
turu, trećinu objekta kanili smo 
komercijalizirati, radi buduće 
održivosti projekta. S obzirom na 
to da bi se u njega preselili Grad- 
ska knjižnica (čiji je prostor sada 
dvostruko premali za standarde 
i potrebe), ali i Pučko otvoreno 
učilište i Glazbena škola čiji pro- 
stor je posve nefunkcionalan, bili 
smo spremni prodajom gradskih 


nekretnina i nekretnina tih usta- 
nova namaknuti dio potrebnih 
sredstava za gradnju i uključiti 
ih kao novčani udio. Na žalost, 
razumijevanja nije bilo. Ivanec 
taj projekt nije mogao kandidi- 
rati ni na neke EU-fondove, jer 
su bili namijenjeni samo JLS-ima 
s manje od 10.000 stanovnika — 
naglasio je Batinić. 

- Na žalost, u pravu ste. Neka 
su područja i gradovi za bivše 
vlasti u dodjeli novca bili privi- 


Ministrica Milanka Opačić najavila je mjere za otklanjanje posvemašnjeg 
nereda zatečena u sustavu dodjele socijalnih pomoći 


- Dok mnogi građani koji 
zbog svog teškog materijalnog, 
zdravstvenog ili imovinskog sta- 
nja imaju pravo na socijalnu po- 
moć, pa je zbog neznanja, stida, 
neupućenosti i drugih razloga 
ne ostvaruju, neki su od socija- 
le napravili biznis. Nije tajna da 
građani za socijalne potrebe no- 
vac povlače s više razina i tako 
dugo dok se sve mjerodavne 
službe i institucije ne umreže i 
ne povežu svoje baze podataka, 
mi nećemo imati pravu sliku o 
tome koliko se zapravo troši na 
socijalne potrebe. U vezi s tom 
problematikom u ministarstvu 
se već testira aplikacija kojom će 
se najprije povezati centri za so- 
cijalni rad s poreznom upravom, 


lipanj 2012 


Prigodan poklon s grad- 
skim suvenirima za prvi 
boravak ministrice M. 
Opačić u Ivancu 


a omogućit će se da sustav dije- 
lom bude povezan i s gradovima 
i općinama, koji također u svo- 
jim proračunima izdvajaju sve 
veći dio novca za socijalu. Tako 


se ubuduće više ne bi mogle do- 
gađati zloporabe, odnosno, da 
građani socijalna prava konzu- 
miraju i putem centara za soci- 
jalni rad i lokalne samouprave. 
To je, među ostalim, naglasi- 
la potpredsjednica Vlade i mi- 
nistrica socijalne politike i mla- 
dih Milanka Opačić za svoga 
prvog radnog posjeta Ivancu u 
četvrtak, 31. svibnja. Tom prili- 
kom u Gradskoj vijećnici ona je 
s gradonačelnikom Miloradom 
Batinićem i dogradonačelni- 
com Jasenkom Friščić razgova- 
rala o načinu rješavanja nekih 
specifičnih ivanečkih problema 
iz socijalnog segmenta. Doma- 
ćini su je pritom informirali o 
potpori Grada raznih socijal- 


nim projektima i potporama, 
ali i upozorili na činjenicu da 
zbog rastućih socijalnih potre- 
ba sve više raste pritisak i na 
gradski proračun. 

- Grad Ivanec za program 
socijalnih potreba izdvaja 1,4 
milijuna kuna, a naš program 
je daleko iznad državnog stan- 
darda. Bio bih sretan kad bi to 
bilo manje, jer to bi ujedno zna- 
čilo da su se potrebe građana 
za socijalnom pomoći smanjile 
— naglasio je gradonačelnik te 
izvijestio o nizu socijalnih pro- 
grama i projekata čiju je pro- 
vedbu i realizaciju Grad dosad 
podupro te posebno potenci- 
rao rad udruga koje okupljaju 
osobe s posebnim potrebama, 


legiraniji. Pokušat ćemo ispraviti 
tu nepravdu — kazao je Grčić te 
pozvao domaćine da pripreme 
i druge projekte, jer će već od 
prve polovice 2013. Hrvatskoj 
na raspolaganju biti više od pola 
milijarde eura, a 2014. čeka nas 
1,1 milijarda eura. 

- To je enorman novac koji 
treba potrošiti i zato trebamo 
kvalitetne projekte. Ove godine 
prvi put u državnom proračunu 
formirana je stavka za sufinanci- 
ranje pripreme projekata za EU- 
programe. Pred potpisivanjem 
smo ugovora kojim će HBOR 
sufinancirati osiguranje 25 i više 
posto udjela za pripremu proje- 
kata, pa bi u tome ministarstvo, 
EU i HBOR u ime gradova i 
općina, nastupali zajedno. 'Ire- 
nutačno u tom fondu imamo 30 
milijuna kuna, a natječaj će biti 
raspisan ubrzo. Idućih godina tu 
svotu kanimo i povećati te dio 
uložiti ne samo u pripremu već 
i u provedbu projekata — naja- 
vio je Grčić. Nakon sastanka u 
Gradskoj vijećnici na kojemu se 
razgovaralo i o drugim temama, 
Grčić se s domaćinima, među 
kojima su bili i saborski zastu- 

nici Mario Habek i Marijan 
Škvarić te dožupanica Blanka 
GlavicaJečmenica, nastavio dru- 
žiti u Kavani Ivana u Ivancu.(ljr) 


udomljene i druge osobe. 

- Osim direktnih pomoći so- 
cijalno ugroženim građanima i 
obiteljima putem financiranja 
troškova stanovanja, Grad do- 
djeljuje i stipendije temeljem 
socijalnog standarda, subven- 
cionira prijevoz učenika i pre- 
hranu u školskoj kuhinji. Putem 
Fundacije Pro vitae pomažemo 
osobama u najtežim nevoljama. 
U kandidiranju projekata višim 
razinama uvelike nas ograniča- 
va činjenica što ih je većina na- 
mijenjena sredinama manjim 
od 10.000 stanovnika, pa po 
tim kriterijima Ivanec ispada — 
istaknula je J. Friščić. Naglasila 
je potrebu da se ponovno aktu- 
alizira program poludnevnog 


i Do rujna će Ministarstvo kulture izraditi aplikacije za financiranje gradnje 


Centra za kulturu u Ivancu u partnerstvu s drugim ministarstvima 


- U skladu s novim načinom 
rada kojim više ne kani podrža- 
vati dosadašnju praksu razmrv- 
ljenosti projekata po kojoj se 
malo radilo na puno mjesta, već 
namjerava odrediti čvrste i pri- 
oritetne kulturne projekte, Mi- 
nistarstvo kulture ove će godine 
Gradu Ivancu sa 100.000 kuna 
pomoći u nastavku arheoloških 
istraživanja lokaliteta Staroga 
grada. Pošto je riječ o nalazištu 
smještenom u samom  grad- 
skom centru, pa istraživanja koja 
se provode već jedanaest godina 
opterećuju komunalni život 
grada, ali i planove vezane uz 
uređenje središta, pomoći ćemo 
završetku istraživanja i uređenju 
lokaliteta u arheološki park. Ta- 
kođer, do rujna ove godine u mi- 
nistarstvu će biti dovršene apli- 
kacije kojima ćemo, u suradnji 
s Ministarstvom gospodarstva 
i Ministarstvom regionalnog 


Potpora obnovi fresaka u crkvi i kapeli Sv. Duha 


Ministrica je potom obišla i župnu crkvu sv. Marije Magdalene. Dočekao ju je župnik vlč. Zoran 
Gložinić te je upoznao s tempom radova na obnovi interijera, posebno fresaka koje se pripisuju Ran- 
gerovoj slikarskoj radionici, a čiju restauraciju već godinama novčano pomaže Ministarstvo kulture. 
Predstavnici ministarstva najavili su i dalju financijsku potporu te dodatnu stručnu pomoć vezanu uz 
način restauracije fresaka većih dimenzija crkvenih učitelja i biskupa koje su ostale nedovršene, jer re- 
stauratori nisu mogli naći tragove njihova izvornog izgleda. Također, najavljena je i potpora dovršetku 


kapele Sv. Duha u Prigorcu.(ljr) 


razvoja te s drugim partneri- 
ma, pokrenuti projekt gradnje 
Centra za kulturu u Ivancu. 

To je za svog radnog posjeta 
Ivancu u četvrtak, 24. svibnja, 
izjavila ministrica kulture prof. 
dr. Andrea Zlatar Violić nakon 
sastanka što ga je u Gradskoj 
vijećnici održala s gradonačel- 
nikom Miloradom Batinićem i 
užim timom njegovih suradnika. 

- U dosadašnjim obilascima 
lokalnih sredina radi dobivanja 
što boljeg uvida u život lokalnih 


als 


kulturnih zajednica, ugodno 
sam iznenađena činjenicom da 
je Ivanec prvi grad koji svoj ra- 
zvojni prioritet vidi i u kultur- 
nom turizmu. S obzirom na to 
da se na svjetskim turističkim 
tržištima bilježi izniman trend 
rasta posjećenosti arheološkim 
nalazištima, a da Ivanec ima vi- 
sok potencijal u kulturnim ru- 
tama, grad se savršeno uklapa 
u najnoviji zajednički projekt 
kulturnih ruta Ministarstva 


kulture i Ministarstva turizma. 


WILL 


Ministrica j jeu pratnji domaćina obišla arheološki lokalitet Stari grad Ivanec 


Neki građani od socijalnih su pomoći napravili biznis! 


Na sastanku s djelatnicima Centra za socijalnu skrb u Ivancu 


nje, na zapelo je kada bivša rav- 
nateljica Caritasova doma nije 
dopustila njegovo provođenje 
u toj ustanovi. 


Braniteljska zgrada, 

poludnevni boravak. .. 

Također, domaćini su za- 
molili posredovanje ministrice 
kako bi se napokon riješio pro- 
blem prostora u braniteljskoj 
zgradi, koji i unatoč brojnim 
požurnicama, zamolbama i do- 


Ivanec se savršeno 
uklapa u projekt 
kulturnih ruta 

Njegov je cilj poticanje kul- 
turnog turizma u kontinental- 
noj Hrvatskoj i razbijanje na- 
slijeđena odnosa o tome da se 
turizam može razvijati samo na 
obali — naglasila je ministrica. 
Rečeno je da kulturne rute, a i 
posjetitelje, u Ivancu ne treba 
»izmišljati, jer i jedno i drugo 
već — postoji. Potrebno je samo 
u ,paket“ objediniti mogućnosti 
planinskog i izletničkog turiz- 
ma vrha Ivančice, planinarskih 
i poučnih staza, atrakcije vezane 
uz rudarsku baštinu, vitezove- 
ivanovce i povijesne legende te 
klijeti i ponuditi ih tržištu. 

- lako već znatan broj go- 
dina obnašam dužnost grado- 
načelnika, dosad su ministri 
kulture, nažalost, zaobilazili 
Ivanec. Uz financijsku potpo- 
ru arheološkim istraživanjima, 
zadovoljan sam i najavom o 
tome da će Ministarstvo po- 
duprijeti i projekt Centra za 
kulturu to više što je on, i s 
aspekta smještaja povijesne 
baštine i s aspekta prostora 
za artikulaciju interesa gra- 
đana, ocijenjen kao odlična 


i Zbog rastućih socijalnih potreba raste pritisak i na proračun Grada Ivanca 
socijalne potrebe izdvojit će se rekordnih 1,4 milijuna kuna 


= boravka za osobe s posebnim 
S 

: potrebama, za koji je svojevre- 
s meno već bilo dobiveno i rješe- 


pisima, bivša Vlada očito nije 
željela riješiti. Istaknuto je da su 
prostori u prizemlju već dese- 
tak godina prazni, još uvijek u 
rohbau-fazi, a da ih Grad nije 
uspijevao dobiti čak ni u najam, 
premda je ih je o svom trošku 
kanio urediti i dati ih na kori- 
štenje braniteljskim udrugama 
i udrugama koje okupljaju oso- 
be s posebnim potrebama. 
Ministrici je također upuće- 
na zamolba da se pokuša riješiti 
status Odgojnog doma Ivanec 
na način da se u tu ustanovu, 
koja je otvorena tipa, smješta i 


Staroga grada - 100.000 kuna 


O radovima u unutrašnjo- 
sti crkve ministricu A. Zlatar 
Violić i njenu pomoćnicu za 
muzeje i galerije V. Jurić Bu- 
latović izvijestio je župnik 
vlč. Z. Gložinić 


kombinacija. Također, veseli 
me i dogovor o tome da će 
Ministarstvo kulture podržati 
Ivanec i u drugim strateškim 
kulturnim projektima - izjavio 
je gradonačelnik Batinić. Na 
sastanku u vijećnici ministricu 
injenu pomoćnicu Vesnu Jurić 
Bulatović te glasnogovornicu 
Natašu Petrinjak je s obilježji- 
ma kulturnog života Ivanca i 
kapitalnim projektima u kultu- 
ri upoznala pročelnica za opće 
poslove i društvene djelatno- 
sti Marina Držaić, a potom 
se razgovaralo o modelima i 
izvorima njihova financiranja. 
Nakon sastanka, A. Zlatar 
Violić je obišla arheološko na- 
lazište Stari grad, na kojemu je 
u tijeku nova faza istraživačkih 
radova. S dosadašnjim rezulta- 
tima i spoznajama o novim de- 
taljima ivanečke povijesti infor- 
mirao ju je voditelj istraživanja, 
dr. Juraj Belaj iz zagrebačkog 
Instituta za arheologiju. (ljr) 


— ove godine za 


odgovarajuća populacija kori- 
snika. U vezi s time M. Opačić 
najavila je poseban dolazak u 
Ivanec i razgovor s vodstvom 
Odgojnog doma. 

U ivanečkom Centru za so- 
cijalnu skrb ministrica Opačić 
potom je razgovarala s djelat- 
nicima i ravnateljicom Anicom 
Pahić, koja je ju je ugodno izne- 
nadila podatkom o tome da iva- 
nečki centar ima posve sređenu 
bazu podataka o 14.000 osoba 
u sustavu te da ju je samo po- 
trebno na odgovarajući način 
povezati s cijelim sustavom. (ljr) 

Njegova Ekselencija g. Masaru Tsuji u cjelodnevnom posjetu 
Ivancu boravio je na poziv gradonačelnika Milorada Batinića 


Isuji: Ivanec je dobro projektiran 
i ima vrlo uređenu poslovnu zonu 


Batinić: S obzirom na najave g. Tsuija da će iskustva ivanečke drvoprerađivačke industrije prenijeti 
japanskim gospodarstvenicima, ovaj ee može 2 temelj buduće gospodarske SAGE S Japanom 


U utorak, 8. svibnja, u cje- š 
lodnevnom posjetu Ivancu bo- £ 
ravio je veleposlanik Japana u & 
Hrvatskoj Nj. E. g. Masaru du 
ji. Želeći mu uoči ulaska Hrvat- 


D Ivkom je dovršio gradnju milijun kuna vrijednog 
dobavnog vodovoda Bistrica-Pilana 


Napokon dobre vijesti 
za projekte vrijedne 
18 milijuna kuna! 


M. Stanko: Ugodno smo iznenađeni naznakama da bi 
većini kandidiranih projekata mogla biti odobrena znatna 
financijska potpora 

sagrađenoj je 950 metara novog dobavnog vodovoda od 
Pilane prema Prigorcu; na mjestu gdje vodovod prelazi Bi- 
stricu, Ivkom je uredio potočno korito u niske kaskade 


FOTI 


Komunalna tvrtka _Ivkom 
dovršila je kapitalno vodoop- 
skrbno ulaganje - gradnju no- 
vog dobavnog cjevovoda Bistri- 
ca-Pilana, dugog 950 metara. 
Njegova gradnja počela je još 
ujesen prošle godine, a dovršen 
je nedavno. Radove su dijelom 
financirale Hrvatske vode, dok 
je veći dio novca osiguran iz na- 
knade za razvoj. 

- Gradnja vodovoda i prate- 
ći radovi stajali su više od mili- 
jun kuna. Iz sredstava za razvoj 
(namjenskog novca koji se za 
potrebe vodoopskrbnih ulaga- 
nja prikuplja u cijeni vode), u 
taj je vodovod uloženo 700.000 
kuna, a tomu treba pribrojiti i 
udio Hrvatskih voda, koje su 
lani radove financirale svotom 


od 230.000 kuna, a ove su go- 
dine izdvojile dodatnih 100.000 
kuna. Zahvaljujući tomu stari je 
vodovod, građen još 1964. go- 
dine, zamijenjen novim, a naj- 
važnije jest to što su dosadašnje 
štetne salonitne cijevi zamije- 
njene novima, izrađenim od 
materijala koje ne škode zdrav- 
lju ljudi — kazao je direktor Iv- 
koma Mladen Stanko. 

- Također, na starom vodo- 
vodu imali smo velike gubitke 
vode, jer su cijevi često pucale, 
pa je voda šikljala i oštećivala 
cestu, što se i vidi po raspukli- 
nama na asfaltu. Važno je što su 
gradnjom tog vodovoda stvoreni 
preduvjeti za spajanje na sustav 
buduće Pilane Il, čija gradnja 
treba početi ove godine. Da je 


početak radova siguran, po- 
tvrđuje i podatak da je Ivkom s 
Hrvatskim vodama već potpisao 
ugovor vrijedan milijun kuna. 
Njime se obvezao ovu investiciju 
sufinancirati s 300.000 kuna, dok 
će veći dio novca, 700.000 kuna, 
dati Hrvatske vode — dodao je 
tehnički direktor Ivkoma Ranko 
Zbodulja. Pripreme za početak 
realizacije projekta u međuvre- 
menu su odmakle, pa se već izra- 
duje tender za javno nadmetanje. 


Ostatak potrebna novca 
pokušat će se osigurati putem 
natječaja koji su Hrvatske vode 


već objavile, a Ivkom je na njega 
kandidirao projekte vrijedne 18 
milijuna kuna! 

- Kao što se vidi, kandidi- 
rali smo više skupih projekata 
i ugodno smo iznenađeni na- 
znakama o dobrim izgledima 
da nam njihovo financiranje 
bude odobreno. Riječ je o pro- 
jektu Pilane II ,teškom“ 3,2 
milijuna kuna i vodoopskrbi 
Prigorca (rezervoar, razvod- 
na mreža, precrpna stanica) u 
vrijednosti 1,9 milijuna kuna. 
Također, pozitivne su nazna- 
ke i o mogućnosti financiranja 
projekta gradnje kanalizacij- 
skog kolektora Matačina, čija 
je vrijednost 4,2 milijuna kuna 
te kanalizacijskog kolektora IV 
(prema Ivanečkom Naselju, Pu- 


nikvama i Salinovcu) vrijedna 
4,5 milijuna kuna. Pošto Ivkom 
svojom djelatnošću pokriva i 
područja susjednih gradova i 
općina, postoje indicije da bi 
»zeleno svjetlo“ mogao dobiti i 
dio tamošnjih projekata — za- 
dovoljan je direktor M. Stanko. 
To nije sve. Ivkom je još dva 
projekta kandidirao i europ- 
skom fondu za regionalni ra- 
zvoj u sklopu SAFU, a riječ je o 
projektima vezanim uz odvoz i 
zbrinjavanje otpada, za nabavu 
vozila za zbrinjavanje i prijevoz 
komunalnog otpada te vozila za 
čišćenje septičkih jama i kana- 
lizacija. Vrijednost projekata je 
380.000 eura, a u Ivkomu sma- 
traju da postoje dobre šanse da 
mu se sredstva i odobre. (ljr) 


U tijeku su radovi na modernizaciji nerazvrstanih cesta, parkirališta, nogostupa i parkovnih staza 


Za bolji komunalni standard _ 
građana - 1,43 milijuna kuna 


Ove će se godine raditi novi program modernizacije 
nerazvrstanih cesta za iduće višegodišnje razdoblje 


Tijekom svibnja 


nerazvrstanih cesta, nogostu- 
pa, parkirališta i staza, na više 
su mjesta u Ivancu obavljali 
radove i pripremali površine 
za asfaltiranje. Potkraj prošlog 
mjeseca, u trenutku dovršetka 
ovog broja Ivanečkih novina, 
graditelji su polagali rubnjake 
na nogostupu na spoju ulica 
Bistrica i Rajterova, a pred do- 
vršetkom je bila i moderniza- 
cija Nove ulice i parkirališta u 
Gajevoj ulici. Prethodno je as- 
faltirana i pješačka staza u Ma- 
lom parku, s time da su taj dio 
posla obavili varaždinska Cesta 
i Crtorad. 

Ukupna vrijednost tih ra- 
dova je nešto više od 311.000 
kuna. Budući da su kiša i loše 
vrijeme usporili planirani tok 
radova, početak posla na najve- 
ćim gradilištima najavljen nam 
je za početak lipnja. Riječ je o 
modernizaciji ukupno 6.200 
metara nerazvrstanih cesta u 


lipanj 2012 


radnici < 
Graditeljske tvrtke Mikić iz EK 
Omišlja, koja je na natječaju š Ko 
dobila posao modernizacije “* 


Postavljanje rubnjaka na 
nogostupu na spoju Bi- 
strica-Rajterova ulica 


mjesnim odborima Margečan, 
Ivanečka Željeznica i Prigorec. 
Ukupna ugovorena vrijednost 
radova je 1,43 milijuna kuna. 
Ceste se u spomenutim mje- 
snim odborima osuvremenjuju 
temeljem višegodišnjeg plana 
modernizacije (uz sufinancira- 
nje građana) što ga, na temelju 
prijedloga samih mjesnih od- 
bora i analize gradskih službi, 
donosi Gradsko vijeće. Ovisno 
o zoni stanovanja, građani as- 
faltiranje sufinanciraju u razli- 
čitim omjerima, pri čemu Grad 


Završetak radova u iančiću očekuje se za a oko mjesec dana i 


u pravilu najviše ide na ruku 
građanima u slabije napučenim 
naseljima i ulicama, gdje mali 
broj kućanstava ne može pod- 
nijeti teret modernizacije du- 
ljih dionica. Inače, ove godine 


hara 


radit će se novi program mo- 
dernizacije nerazvrstanih cesta 
za iduće višegodišnje razdoblje. 

Ravnatelj Županijske uprave 
za ceste Tomislav Osonjački ka- 
zao je također da se u Lančiću, 
gdje zajedno rade Grad Ivanec 
i ŽUC, grade nogostupi i obav- 
ljaju prateći infrastrukturni 
radovi, a završetak se, nakon 
asfaltiranja, očekuje za oko 
mjesec dana. Za nastavak rado- 
va prema Vuglovcu lokacijska 
dozvola je dobivena, a u tijeku 
je izrada glavnog projekta. Radi 
se i na županijskoj dionici od 
Ivanečkog Vrhovca prema Pu- 
nikvama. (ljr) 


U Ivanečkom Vrhovcu dio dio- 
nice je potrebno ,zacijeviti“ 


ske u Europsku Uniju pokazati 
sjever Hrvatske i upoznati ga sa 
gospodarskim specifičnostima 
i kompetitivnim prednostima 
ovoga područja, ali mu i omo- 
gućiti da bolje upozna naše obi- 
čaje i svakidašnji život, nakon 
više susreta i uspostavljenih 
dobrih kontakata u Zagrebu, g. 
Tsuija u Ivanec je pozvao gra- 
donačelnik Milorad Batinić. 

Sa užim timom svojih su- 
radnika — dogradonačelnicima 
Jasenkom Friščić i Brankom 
Putarekom, = predsjednikom 
Gradskog vijeća Čedomirom 
Bračkom i voditeljicom Ure- 
da Grada Ljiljanom Risek, on 
je uglednoga gosta dočekao 
u Trakošćanu. Nakon što je 
u pratnji ravnatelja Muzejske 
ustanove Dvor Trakošćan Ada- 
ma Pintarića razgledao dvorac 
Draškovićevih te ostao zadiv- 
ljen poviješću i kulturom, gost 
je nastavio put prema Ivancu. 
U Gradskoj vijećnici, gdje su 
ga dočekali svi pročelnici, M. 
Batinić u kratkim ga je crta- 
ma informirao o Ivancu te mu 
predstavio kapitalne projekte 
koji već čekaju ulagače. 


Ozbiljnost i sistematičnost 
kojom je gost pratio radni dio 
susreta ni u jednom trenutku 
nije ostavio sumnje u to da je g. 
Tsuji u Ivanec stigao prvenstve- 
no kao gospodarski ataše svoje 
zemlje. 

- Ulaskom u članstvo EU, 
Hrvatska će u očima japanskih 
ulagača dobiti posve drukči- 
ji status, jer time vaša zemlja 
postaje dio zajednice u kojoj 
vrijede drukčiji standardi od 
sadašnjih. Japanski investitori 
u velikoj su mjeri zainteresira- 
ni za ulaganja u Hrvatsku i mi 
već sada vrlo pažljivo pratimo 
i procjenjujemo područja po- 
tencijalnih investicija. Uočio 
sam da Ivanec ima vrlo ure- 
đenu poslovnu i industrijsku 
zonu te da je grad uredan i do- 
bro projektiran, a takve stvari 
vrlo su važne uoči pristupanja 
Hrvatske EU — naglasio je g. 
Tsuji te se u nastavku detalj- 
no raspitivao i o našoj pore- 
znoj politici, mogućnostima 
da lokalna samouprava sama 
razrezuje i naplaćuje glavni- 
nu poreza, o problemima u 
okrupnjavanju zemljišta, a za- 


nimale su ga također namjere 
Ivanca da koristi fondove EU. 

S velikim je zanimanjem 
razgledao i pogone ivanečkog 
Drvodjelca, koji 98 posto pro- 
izvodnje izvozi u Zapadnu Eu- 
ropu te na Bliski i Daleki istok. 
Tijekom razgovora s direkto- 
rom Zdravkom Markovićem, 
gost je pažljivo bilježio svoja za- 
pažanja i zanimao se za mnogo 
detalja, od načina proizvodnje 
i kvalitete gotovih proizvoda, 
do stabilnosti izvora sirovina i 
gospodarenju šumama u Hr- 
vatskoj. 

- S obzirom na najavu Nj. E. 
g. Isuija da će iskustva ovdaš- 
nje drvoprerađivačke industrije 
prenijeti japanskim gospodar- 


stvenicima, ovaj posjet može 
biti temelj buduće gospodarske 
suradnje Ivanca s Japanom to 
više što Drvodjelac već izvozi 
na tržišta Dalekog istoka — izja- 
vio je gradonačelnik Batinić. 


No, pravo Zagorje gost je 
doživio tek u klijeti Zlatka Bre- 
govića, na čijem je velikom obi- 
teljskom imanju razgledao vi- 
nograde, vinski podrum i staru 
prešu, krušnu peć i pečenjaru. 
U skladu s vinskom tradicijom, 
kušao je birana vina i doma- 
će gastronomske delicije koje 
ga nisu ostavile ravnodušnim. 
Bregović je rado odgovarao 
na pitanja gosta o tomu koliko 


U podrumu klijeti Zlat- 

ka Bregovića veleposla- 
nik Tsuji upoznao je samo 
neke od ivanečkih običaja 


Uglednom gostu su čla- 
novi obitelji Friščić u mli- 
nu priredili srdačan pri- 
jam 


Naklonom izrazio poštovanje 
Ivanečkim vitezovima 


U Ivancu su, inače, gosta na ulazu u Gradsku vijećnicu dočekali 
članovi Ivanečke rudarske čete, s čijom ga je poviješću upoznao 
Boris Jagetić Daraboš iz Turističke zajednice grada Ivanca, pa se 
s njima i rado fotografirao. Velika atrakcija gostu je bio i posje 
Friščićevom mlinu u Prigorcu, gdje su ga štruklima i zlevkom od 
heljde (i veleposlanik zna za hajdinu!) srdačno dočekali članovi 
obitelji Friščić. Na ulazu u mlin put mu je mačem presjekao i vitez 
ivanovac, tražeći od njega da mu plati putarinu. Plaćajući slobod- 
ni prolaz starinskim novcem, gost se od srca nasmijao kad je u 
kožnoj torbici pronašao i — jedan jen! 

- | ja sam član društva samuraja u Japanu - otkrio je g. Tsuji 


te naklonom izrazio poštovanje povijesnoj postrojbi Ivanečkih 


vitezova. 


mente uređenosti Ivanca i poslovne zone 


treba mladom trsu da rodi, od 
kakvog je drva stol u klijeti, za 
što služi preša; uživao je u vino- 
gradu, prirodnim ljepotama, a 
najviše ga se dojmilo — zelenilo! 

Naziv projekta kojim Ivan- 
čani gostima iznajmljuju klijeti 
— Renta klijet - zapamtio je od 
prve! Razgledao je potom i još 
dvije klijeti na imanju Z. Brego- 
vića, a posebno ga je zainteresi- 
rala njihova unutrašnjost, okol- 
na priroda, način života. 

- U Japanu si samo rijetki 
mogu priuštiti vikendice. Koli- 
ko vidim, ovdje je to stil života, 
jer gotovo svaka obitelj ima kli- 
jeti vinograd. Uzmeli se u obzir 
da je Japan zemlja koju nepre- 
stano ugrožavaju prirodne ka- 


tastrofe, a prijete joj i neugodni 
susjedi, a da radnici na dan rade 
10 do 12 sati i na posao putuju 
po dva do tri sata, kvaliteta ži- 
vota u Hrvatskoj neusporedivo 
je veća nego u Japanu — kazao je 
japanski veleposlanik. 

U razgovoru i druženju koje 
je potrajalo do kasnih poslije- 
podnevnih sati, domaćini su 
sa svojim gostom razgovarali i 
o cijelom nizu drugih politič- 
kih i gospodarskih tema, ali i o 
neformalnoj svakodnevici tije- 
kom koje je g. Tsuji (u Hrvatsku 
je stigao prije kratkog vreme- 
na), imao prilike upoznati našu 
zemlju s one druge, neslužbene 
i neprotokolarne strane. A ona 
mu se, čini se, doista svidjela. 

Na poziv Grada Ivanca i Poslovnog kluba, u Ivancu su boravili predstavnici HBOR-a i HAMAG Investa 


Gospodarstvenicima | 


predstavljene nove 
kreditne linije 


Velik broj okupljenih u Gradskoj vijećnici pokazao je da 


nedostaju kvalitetne informacije o novim kreditnim 


programima, bespovratnim potporama, jamstvenom fondu 


Grad Ivanec i Poslovni 
klub, asocijacija koja okuplja 
ivanečke poduzetnike i obrt- 
nike, ispunili su svoju naja- 
vu te u utorak, 15. svibnja, u 
Ivanec doveli predstavnike 
Hrvatske banke za obnovu i 
razvitak (HBOR) i HAMAG 
Investa (Hrvatske agencije za 
malo gospodarstvo) s ciljem 
upoznavanja domaćih gospo- 
darstvenika s novim kreditnim 
linijama i promjenama u ga- 
rancijskoj aktivnosti. 

Solidan broj okupljenih 
poduzetnika te goste — Ivanu 
Grahovac, voditeljicu Odjela za 
malo i srednje poduzetništvo 
u HBOR-u, Sanelu Veselica iz 
Odjela kreditiranja putem po- 
slovnih banaka i Josipa Grgića 
iz Odjela za jamstva HAMAG 
Investa — pozdravili sumr. Lana 
Labaš, tajnica Poslovnog kluba 
i gradonačelnik Milorad Bati- 
nić. Naglasio je da tim skupom 
Poslovni klub nastoji ispuniti 
jednu od svojih glavnih zadaća, 


Ivanečki poduzetnici zainteresirali su se za temu novih 
kreditnih linija i jamstava HBOR-a i HAMAG Investa 


Mogulikamateunaskaoina Zapadu? 


Interes poduzetnika pobudila je informacija J. 
Grgića iz HAMAG-a o tome da su ukinuta stara i 
uvedena nova jamstva s ciljem rasta investicija i 


povećanja izvoza. 


Upravo zato uvedeni su novi jamstveni pro- 
grami, Jamstvo na prvi poziv i Pismo namjere 
za izdavanje jamstva, koja i HBOR i poslovne 
banke prihvaćaju kao osiguranje kredita, dok je 
jamstveni fond udvostručen, s jedne je milijarde 


kuna povećan na dvije. 


Grgić je kazao da će HAMAG razmotriti dobar 
prijedlog Ivanec Cesar izVaBa banke o aktivnijem 
sudjelovanju regionalnih agencija u izdavanju 


radi kojih je i osnovan, a to je 
pomoć poduzetnicima u kva- 
litetnom informiranju i dobiva- 
nju potpora za svoje poslovne 
aktivnosti. 


O tome da poduzetnici ne- 
maju vremena listati web stra- 
nice i da žude za kvalitetnom 


jamstava, kako bi se poduzetnike oslobodilo vi- 
šestrukih putovanja u Zagreb. 
Dakako, poduzetnici su pitali i o mogućnosti- 


ma smanjenja još uvijek previsokih kamatnih sto- 


kredit uz 


pa na kredite, ističući da poduzetnici na Zapadu 
plaćaju kamatu od samo jedan do 1,5 posto. I. 
Grahovac istaknula je da i HBOR može ponuditi 
amatu od samo 1 posto, i to poduzet- 
nicima koji najmanje 30 posto svojih poslovnih 


prihoda ostvaruju od izvoza, ako ulažu u poljo- 


privredu 
skrbi.(ljr) 


informacijom na licu mjesta, 
svjedoči i podatak da se na sku- 
pu okupio znatan broj ivaneč- 
kih malih i srednjih poduzet- 
nika. Naglašavajući da je naše 
područje poduzetnički vrlo 
aktivno, s dosta programa kre- 
ditiranih iz HBOR-a, I. Graho- 
vac je poduzetnike podrobno 
informirala o HBOR-ovim pro- 
gramima kreditiranja razvitka 


na područjima koja imaju status brd- 
sko-planinskih ili su pod posebnom državnom 


tvrtki, poduzetnika-početnika, 
žena-poduzetnica kao i mo- 
gućnosti kreditiranja progra- 
ma zaštite okoliša, obnovljivih 
izvora energije,  poljoprivre- 
de, restrukturiranja tvrtki, za 
pripremu i naplatu izvoza, o 
linijama namijenjenim podu- 
zetnicima i OPG-ima koji su se 
javili na EU-fondove te o novim 
jamstvima poduzetnicima. Bilo 


je i pitanja. Darko Vrbanec iz 
Izvor-plasta požalio se na pre- 
dug i prespor postupak odobra- 
vanja kredita u jednoj poslov- 
noj banci, koji mu se odužio na 
pola godine. 

- S obzirom na to da i kod 
najveće gužve u HBOR-u obra- 
da zahtjeva za kredit ne traje 
dulje od mjesec dana, nejasna 
je tako duga procedura kod ne- 
kih poslovnih banaka — kazala 
je 1. Grahovac. No, s obzirom 
na da HBOR i sam daje kredit- 
ne plasmane, a ima i zaključenu 
poslovnu suradnju s 26 poslov- 
nih banaka, spora procedura 
nekim bi se bankama mogla 
neugodno vratiti. 

- Pozitivno je što ove godine 
imamo povećan broj zahtjeva 
za kreditima, osjeća se oživlja- 
vanje gospodarske aktivnosti. 
Kreditni potencijali nekih linija 
već su iscrpljeni, dok za druge 
postoji velik interes, pa zahtjevi 
pristižu svakodnevno — napo- 
menula je 1. Grahovac. (ljr) 


Članovi šest ivanečkih DVD-a proslavili sv. Florijana 


“Ivančani su s 
pravom ponosni 
na vatrogasce? 


Ispred vatrogasnog doma blagoslovljen je 
kip sv. Florijana, rad izvornog umjetnika 


Darija Horbeca 

- Biti vatrogasac velika je 
žrtva. Nikad ne znaš kada ideš, 
ni kamo ideš, što te tamo čeka, 


kada ćeš se, pa ni da li ćeš se 
uopće vratiti. Prihvatiti se da- 
nas takvog posla dobrovoljno 


Misnom slavlju nazočili su predstavnici svih šest društa- 


va našega kraja 


FOTO: B. TEŽAK 


snog doma 


i bez naknade velika je stvar u 
društvu koje se sve više zatvara 
u sebičnost. 

To je, među ostalim, na 
misnom slavlju što ga je u pe- 
tak, 4. svibnja, u ivanečkoj žu- 
pnoj crkvi predvodio u povo- 
du obilježavanja spomendana 
sv. Florijana, zaštitnika vatro- 
gasaca, naglasio ivanečki žu- 
pnik vlč. Zoran Gložinić. Misi 
su nazočili predstavnici svih 
šest dobrovoljnih vatrogasnih 
društava - Ivanca, Radovana, 
Salinovca, Bedenca i Gačica, 
koji su na taj način ujedno i 
počeli s proslavom Dana va- 
trogasaca. 

- Ivančani su s pravom po- 
nosni na svoje vatrogasce. Ne 
dajte se obeshrabriti u svom 
humanom i plemenitom radu 


Blagoslov kipa sv. Florijana ispred vatroga- 


— dodao je župnik. Nakon 
mise, svi nazočni u procesi- 
ji su se uputili do ivanečkog 
vatrogasnog doma gdje je 
vlč. Gložinić blagoslovio kip 
sv. Florijana, rad izvornog 
umjetnika Darija Horbeca iz 
Ivanca. 

- Dario je kip izradio od 
stabla lipe koje je raslo ispred 
vatrogasnog doma, a koju smo 
morali srušiti, jer je smetala 
gradnji garaže. Tako lipa sim- 
bolično i dalje ostaje ,živjeti“ 
u našem dvorištu. Zahvaljuje- 
mo i obitelji Caklec, koja nam 
je poklonila mlinski kamen iz 
svog starog mlina, koji služi 
kao postolje kipu sv. Florijana — 
istaknuo je zapovjednik Vatro- 
gasne zajednice Ivanca Mario 
Rogina.(aj) 


Nije prošlo ni desetak dana 
od velike akcije Zelena čistka, 
a u gradske komunalne službe 
već su došli ogorčeni građani 
prijaviti da su njihovi nesavjesni 
sumještani i susjedi ponovno 
pod okriljem noći (ali i danju!) 
odložili smeće, i to baš na ona 
mjesta u čije su čišćenje akcijaši 
utrošili sate i sate svoga dobro- 
voljna rada! 

Što reći onomu koji je uz 
šumsku cestu na Vrhima u Mje- 
snom odboru Lančić-Knapić 
istovario cijelu hrpu plastičnih 
kanti, starih dječjih igračaka i 
drugog otpada, i to na isto mje- 
sto koje su neposredno prije 
toga očistili građani i članovi 
DSR-a? Treba li uopće naglaša- 
vati koliko je takva rabota ogor- 
čila i revoltirala građane, pa na 
račun počinitelja nisu štedjeli 
»€epitete“. 

Nažalost, to nije bio jedi- 
ni slučaj: akcijaši iz ivanečkog 


Jeli salonitnim pločama 
mjesto u šumi? 


FOTO: ARHIV MO IVANEC III 


Na mjestima koja su akcijaši očistili u Zelenoj čistki, 
ponovno osvanulo smeće 


Fotografirali su počinitelja, pa mu na 
vrata pokucao komunalni redar 


Onečišćeno je nekoliko lokaliteta u mjesnim odborima Ivanec IIII i Lančić- 
Knapić; no, neke počinitelje građani su ipak uspjeli — fotografirati 


Hrpa građevinskog materijala 


istovarena u šumi 


FOTO: KOMUNALNI REDAR 


P av 


Mjesnog odbora III nisu očima 
mogli vjerovati kad su vidjeli da 
im je netko (i to u dva navrata!) 
na očišćena mjesta (potok Kra- 
ševski zviri) mirne duše odložio 
salonitne ploče, betonske cijevi 
i cijelu hrpu građevinskog ma- 
terijala. 

No, kako su građani postali 
osjetljivi na takve stvari, poči- 
nitelja su uspjeli — fotografi- 
rati, pa se s dokaznim mate- 
rijalom obratili komunalnom 
redaru. 


Kn aE ; 


Lančić-Knapić: Bezobrazluk! 


Stoga mu zacijelo nije bilo 
najugodnije kad mu je prošlih 
dana na vrata pokucao komu- 
nalni redar te mu dao rok od 
pet dana da ukloni otpad! 

Sudeći po  bezobzirnosti 
pojedinih građana krajnje 
upitne ekološke savjesti, koji 
ne pokazuju ni minimalno 
uvažavanje truda i rada svojih 
sumještana, čini se da će jedini 
učinkoviti lijek za takve biti - 
visoke novčane kazne i javna 
prozivka. (ljr) 


FOTO: B. TEŽAK 


Proštenje u 
Prigorcu 


U Prigorcu je održano tradi- 
cionalno Duhovsko proštenje, a 
odazvalo mu se mnoštvo vjer- 
nika ivanečke i okolnih župa. 
Devetnicu u kapeli Duha Sveto- 
ga predvodili su župnik Zoran 
Gložinić i kapelan Ivica Cujzek, 
dok je na nedjeljnoj svetkovini 
misu služio i propovijedao preč. 
Nedjeljko Pintarić, moderator 
Nadbiskupskog duhovnog 


stola u Zagrebu. Na Duhovski 
ponedjeljak je, u koncelebra- 
ciji petnaestak svećenika, misu 
predvodio župnik iz Vinice preč. 
Valent Posavec (ljr) 

Natjecanje u 
gađanju 
letećih meta 


Članovi lovačkih društava 
Kobac iz Bartolovca, Diana iz 
Varaždina i Zelendvora ekipni 
su pobjednici međudruštve- 
nog natjecanja u gađanju le- 
tećih meta kojemu je na svojoj 
streljani kod lovačke kuće u 
Tiglinu domaćin bilo ivaneč- 
ko Lovačko društvo Jelen. 
Natjecala su se 24 društva iz 


\ 


Varaždinske, Međimurske, Za- 
grebačke i Krapinske županije, 
s gotovo stotinu natjecatelja. 
Naslov najboljih strijelaca u 
pojedinačnoj kategoriji pripao 
je Hrvojku Maturancu iz Zelen- 
dvora, drugi je Nikola Sredno- 
selec iz lepoglavskog LD-a Srn- 
dać, a treći je Damir Zrinski iz 
brezničke Vidre. Pobjednici su 
dobili pehare, a u čuvenoj ma- 
niri lovačkih proslava, druženje 
je nastavljeno uz pikantne de- 
licije od divljači spravljene po 
receptu ivanečkih lovaca. (ljr) 

NE 
Dok se u nekim gradovima preporučivalo građanima da zaobilaze maturante, 
Ivanec je svojoj mladosti skandirao 


Umjesto pijančevanjem i brašnom, 
od Skole se oprostili plesom i glumom 


Plesni spektakl ivanečkih maturanata u srednjoškolskoj je sportskoj dvorani pratilo više od 
tisuću razdraganih roditelja, prijatelja i građana 


Polijevanje vodom i pjenom, 
posipavanje brašnom, uskaka- 
nje u fontane — ništa od toga 
građani Ivanca ni ove godine 
nisu doživjeli od maturanata 
ivanečke Srednje škole. Umje- 
sto maltretiranja  divljanjem, 
galamom i razbijanjem boca, 
ivanečki gimnazijalci, ekono- 
misti, strojari, tekstilci i pro- 
davači plesnim spektaklom u 
sportskoj dvorani na uljuđen su 
se i pristojan način oprostili od 

srednjoškolskog obrazovanja te = 
tako ostali vjerni dugogodišnjoj E 
tradiciji po kojoj je Srednja ško- & 
la Ivanec jedinstvena u državi. 
U dvorani koja je u petak, 18. 
svibnja, doslovce bila pretijesna 
za razdragane roditelje, bake i 
djedove, prijatelje i mnogobroj- 
ne građane, 156 maturanata je, 
nakon glasnog mimohoda iva- 
nečkim ulicama, izvelo scenski 
program ispunjen plesom, glu- 
mom i dopadljivom scenografi- 

Gimnazijalci 4. G1, preodjeveni u jockere, na ivanečke 
ulice poveli su i svoju, u batmanicu prerušenu razredni- 


cu Maricu Dolenec Jurnić 

Oproštajni ples pred profesorima i razrednicima 


Ivanečki maturanti od svojih se razrednika i profesora 
tradicionalno opraštaju cvijećem i s velikim ,hvala“ 

1%. 


Bezbrižni gimnazijalci iz 4. G2 plesali su preodjeveni u Flintstonese 


jom. I unatoč brojnim školskim profesorima te se od njih opro- 
obvezama, uvježbavali su ga  stili cvijećem. 

mjesecima, i nije im bilo teško - Budite zdravi, pametni i 
svladavati koreografiju! Nakon lijepi, vi ste naš ponos! — poru- 
što su odjeveni u originalne  čilaje maturantima ravnateljica 
odore svojih razreda u dvora- = Srednje škole prof. Branka Pa- 
nu ušli uz zvukove Radetzky vić, podsjetivši da je po svojim 
marša te otpjevali studentsku rezultatima i postignućima 
himnu Gaudeamus igitur, svaki učenika na svjetskim, državnim 
razred je pred ushićenim gleda- i regionalnim natjecanjima ta 
teljima pokazao ne samo svoje škola među najboljim srednjim 
plesno-glumačko umijeće, već školama u Hrvatskoj. 

i sportske akrobacije. U živo- - Pored takvih maturanata, 
pisni show maturanti su uklju- Ivanec je siguran, a pored takve 
čili i svoje razrednice, koje su — mladosti sigurna je i budućnost 
glumile batmanice, vampirice, Hrvatske — čulo se na plesnom 
bejzbolašice, = flintstonesice... spektaklu s kojeg su posjetitelji 
Lijepo je bilo čuti riječi zahvale odlazili suznih očiju i s puno 
što su ih svi odjeli uputili svojim pozitivnih emocija.(ljr) 


Uoči natjecanja uzbuđeni su bili svi - djeca, njihove tete, a najviše, 
čini se, roditelji 


U Ivancu je održan je 2. olimpijski festival dječjih vrtića 


Pod olimpijskim 
plamenom 242 djece 
iz sedam vrtića 


S. Divjak: Tijekom priprema za Olimpijadu tete su s 
djecom razgovarale o fair-playu i važnosti druženja i 


Može li se uopće bilo koja olimpijada zamisliti bez najvažnije spored- 
ne stvari na svijetu? 


prijateljstva na sportskim terenima 


Mimohodom više od 240 
mališana iz sedam vrtića, bur- 
nim bodrenjem stotina rodi- 
telja načičkanih na tribinama 
stadiona NK Ivančice i sveča- 
nim paljenjem olimpijskog pla- 
mena, u Ivancu je u petak, 11. 
svibnja, otvoren 2. olimpijski fe- 
stival dječjih vrtića. U ime orga- 
nizatora i domaćina, mnoštvo 
uzbuđenih mališana i navijački 
raspoloženih roditelja pozdra- 
vili su ravnateljica Dječjeg vr- 
tića Ivančice Suzana Divjak i 
predsjednik ZŠR-a Miljenko 
Jarnjak. Festival je otvorila do- 
gradonačelnica Jasenka Friščić. 

- Za Olimpijadu smo se pri- 
premali dva tjedna. Osim fizič- 
kih priprema, u tom vremenu 
tete su s djecom puno razgova- 
rale o fair-playu, o važnosti pri- 


Buduća olimpijka 


jateljstva, druženja i natjecanja i 
tako ih u duhu olimpizma pri- 
premale za igre koje su održane 
pod motom I ja ću biti olimpi- 
jac — naglasila je ravnateljica S. 
Divjak. 


Olimpijskim zlatom 
okitili su se mališani 

iz Marčana, drugo 
mjesto podijelila su 
djeca iz Ivanca, Vidovca 
i Klenovnika, a treći 

su klinci iz Lepoglave 


Borbeno raspoloženi klinci 
i klinceze iz dječjih vrtića u Le- 
poglavi, Maje pčelice iz Ladanja 
Donjeg, Zvjezdice iz Marčana, 
Latice iz Klenovnika, Škrinjice 
iz Vidovca te Ivančica iz Rado- 
vana i Ivanca u srčanim su nad- 


metanjima snage odmjerili u Natjecanja pod olimpijskom plamenom održana su uz 
više disciplina. Nakon uzbudlji- moto ja ću biti olimpijac 

vih utrka na 50 metara, štafete, 
skoka u dalj, bacanja loptice i — 
dakako! — najvažnije sporedne 
stvari na svijetu, proglašeni su 
pobjednici. 

Olimpijskim zlatom oki- 
tili su se mališani iz Marča- 
na, drugo mjesto podijelila 
su djeca iz Ivanca, Vidovca i 
Klenovnika, a treći su klinci 
iz Lepoglave. U utrci vrtićkih 
teta, najbrža je bila Marina 
Lančić iz Ivanca. Olimpijski 
plamen ugašen je s dobrim 
emocijama i najavom nove 
olimpijade 2013. godine. Na- 
tjecanja mališana pratili su i 
dogradonačelnik Branko Pu- 
tarek i predsjednik Gradskog 
vijeća Cedomir Bračko.(aj, ljr) 


Natjecanja pod olimpijskim plamenom 

U povodu 
Međunarodnog dana obitelji 


Nada organizirala druženje 
udomitelja i udomljenih 


Naknade što ih udomitelji primaju za 


djecu i odrasle iste su već pet godina, a 
troškovi života u međuvremenu su 


uvelike porasli 


- Svjesni smo svih problema 
s kojima se susrećete u svom 
plemenitom  udomiteljskom 
poslu. Na žalost, većina njih 
proizlazi iz loših i nerealnih 
zakona, koji su u nekim svojim 
dijelovima čak i nepravedni 
prema udomiteljima — poru- 
čila je ivanečka dogradonačel- 
nica Jasenka Friščić na skupu 
što ga je u subotu, 26. svibnja, 
u povodu obilježavanja Dana 
obitelj; u krugu  Ribičkog 
doma organizirala Udruga 
udomitelja Nada iz Ivanca. 

Zamolivši ih za strpljenje 
tako dugo dok se ne promijeni 
sadašnja zakonska regulativa, 
J. Friščić naglasila je da udo- 
mitelji, koji u svojim kućama 
udomljuju najtežu socijalnu 
populaciju — a to su napušte- 
na i nezbrinuta djeca iz obite- 
lji razorenih iz najrazličitijih 
razloga, kao i stare, nemoćne 
i bolesne osobe — rade jedan 
od najtežih, ali i najplemeniti- 
jih poslova. 

Na druženju udomitelja, 
kojemu su se pridružili i udo- 


mljena djeca i odrasli, tajnica 
Nade Mladenka Ravenski na- 
glasila je potrebu da se zakon- 
ski riješi pitanje mirovinskog 
staža za udomitelje, po uzoru 
na koji je riješen status rodi- 
telja-njegovatelja. Istaknula je 
također da su naknade za udo- 
mljene članove već pet godina 
iste te da zakonodavac nije 
uzeo u obzir da su u međuvre- 
menu troškovi života uvelike 
porasli. Takvim tretmanom 
zanemaruje se činjenica da je 
udomiteljska obitelj ipak mno- 
go zdravije i prirodnije okru- 
ženje za djecu nego li smještaj 
u dom. 

Unatoč teškoćama i pro- 
blemima koje prate udomi- 
telje, oni toga dana nisu po- 
mutili radost druženja. Dok 
su stariji štićenici uživali u 
toplom vremenu i ,čašici“ 
razgovora, mladež i djeca do- 
hvatili su se lopte. S najmlađi- 
ma pak su svi imali pune ruke 
posla, malo mira nastalo je tek 
kad su ih zaokupili ulovljeni 
cverglil(aj) 

Tjedan Crvenoga križa posvećen mladima 


U Crvenom križu je 


š 818 mladih članova 


Dok su medicinske sestre građanima mjerile tlak i šećer u 


krvi, mladi su demonstrirali tehnike pružanja prve pomoći 


Pod motom Mladi u pokretu, posvećenom 
radu mladih i njihovoj ulozi u ostvarivanju hu- 
manitarnih programa, ivanečko Gradsko druš- 
tvo Crvenoga križa od 8. je do 15. svibnja s više 
prigodnih aktivnosti obilježilo Tjedan Crvenoga 


križa. 


U srijedu, 9. svibnja, u suradnji s Patronažnom 
službom Doma zdravlja Ivanec provelo je akciju 
besplatnog mjerenja krvnog tlaka i šećera u krvi. 
Viša medicinska sestra Valerija Brlek iz Patronaž- 
ne službe i medicinska sestra Danijela Stočko, ge- 
rontodomaćica, tlak su izmjerile i krv provjerile 


više od 130 građana. 


Različite načine pružanja prve pomoći 
unesrećenima građanima su na otvorenom de- 
monstrirali ivanečki osnovnoškolci Petra Ku- 
šen, Damjan Zbodulja, Žana Sanković, Mario 


FOTO: ARHIV CRVENI KRIŽ 


Vidman, Lucija Marković, Ivan Stanko, Bruno 


Uršulin i Gabrijela Maček te troje učenika eki- 
pe prve pomoći Srednje škole Ivanec - Lucija 
Šambar, Mihael Križanec i Mihael Bračko. 
Mladi su sugrađanima podijelili i edukativno- 


(aj) 

Mladi su prikazali načine pružanja prve 
pomoći ozlijeđenima 


promidžbeni materijal o djelatnostima Crve- 
noga križa. Inače, u članstvu Crvenoga križa je 
818 mladih, a aktivnih volontera je petnaestak. 


Srednjoškolci dali krv za humanitarne potrebe 


Ivanečki gimnazijalci darovali krv 


pacijentima Bol 


SI 

škole Ivanec. 


nice Varaždin 


I učenici Gimnazije u Ivancu uključili su se 
u akciju prikupljanja krvi što ju je u četvrtak, 3. 
svibnja, organiziralo ivanečko Gradsko društvo 
Crvenoga križa. 

Krv se prikupljala u društvenim prostorima 
u Arnoldovoj ulici, a životnu tekućinu došli su 
darovati radnici Itasa, žene sa šireg ivanečkog 
područja te učenici završnih razreda Srednje 

Skupljeno je 46 krvnih doza, a veseli da su 
čak dvanaest doza poklonili učenici 4. G1 razre- 
da Srednje škole Ivanec.(aj) 


I mladi daruju krv 


Tumori usne šupljine i čeljusti 
Rano otkrivanje karcinoma spašava život, a za to je najčešće dovoljan 
jednostavan pregled usne šupljine jedanput godišnje 


Usna šupljina, čeljusti i zubi 
kao sastavni dio čovjekova ti- 
jela mogu biti sijelo patoloških 
promjena različite etiologije. 
Usna je šupljina vrlo specifično 
područje. Prva je specifičnost u 
činjenici da epitel usne šupljine 
ima sposobnost stvaranja zubi, 
pa u tom zbivanju nastaju mo- 
gućnosti razvoja cijelog niza 
tvorbi neoplastičnog karakte- 
ra, koje se mogu razviti u bilo 
kojem trenutku razvoja zubi. 
Za najveći broj tumora u usnoj 
šupljini i čeljustima postoje 
sličnosti usporedive sa sličnim 


LEL 


lipanj 2012 


tumorima, koji se pojavljuju 
u istovrsnim tkivima drugih 
dijelova tijela. Zubna pak tki- 
va omogućuju pojavu i razvoj 
tumorskih tvorbi specifičnih 
karakteristika samo u području 
čeljusti i usne šupljine. 

Druga je osobitost u tome 
što se u tom području pojav- 
ljuju i tvorbe koje po svojim 
značajkama nisu tumori, već 
samo kliničkom slikom i nekim 
drugim obilježjima  podsje- 
ćaju na tumore, a riječ je ili o 
anatomskim varijacijama, ili o 
razvojnim manama tj. malfor- 


macijama ili o manifestacijama 
bolesti drugih organa. 

Saltykow je tumor definirao 
kao “lokalno, atipično, autono- 
mno, neprestano i nesvrhovito 
bujanje tkiva! U svjetlu te defi- 
nicije čitav niz promjena koje 
se pojavljuju u usnoj šupljini ne 
zaslužuje takvu kvalifikaciju. 
Ribbertova pak definicija da je 
tumor svako samostalno buja- 
nje stanica sužava raspravu o 
malformacijama samo na neke 
tvorbe. 

U tim razmišljanjima koja 
traže da se postavi granica iz- 


među pojedinim promjena 
treba biti svjestan činjenice da 
je ponekad vrlo teško odrediti 
gdje je granica između anatom- 
skih varijacija i malformacija, 
kao i između malformacija i 
tumora. Činjenica da u usnoj 
šupljini postoje tumori koji se 
drugdje u tijelu ne pojavljuju 
dovoljan je razlog za osnovnu 
podjelu tumora na one koji 
nastaju iz zubnih tkiva ili odon- 
togene i na one koji nastaju iz 
ostalih tkiva ili neodontogene. 
Tvorbe koje se ne mogu svr- 
stati ni u jednu skupinu, tj. one 


koje su diskutabilnog podrijetla 
iznimke su, a ne pravilo. 

Karcinom usne šupljine je- 
dan je od deset najučestalijih 
uzroka smrti u svijetu. U Hr- 
vatskoj od njega godišnje umre 
između 300 i 400 ljudi. Oralni 
karcinom moguće je kvalitetno 
liječiti ako je rano otkriven, no 
najčešće se otkriva u napredo- 
valoj fazi, kada je već prekasno. 
Rano otkrivanje spašava život, 
a najčešće je dovoljan jedno- 
stavan pregled usne šupljine 
jedanput godišnje. Više o tome 
u idućem broju. 


Mnoštvom sadržaja obilježen je Dan OŠ I. Kukuljevića Sakcinskog 


Od engleskog čaja i 


Schwarzwald torte 
do ivonjskog sapuna 


Uz Dan škole priređene su izložbe, radionice u sklopu Dana otvorenih vrata 
i kulturno-zabavni program, a najuspješnijim učenicima uručene su nagrade 


Danom otvorenih vrata, 
sportskim = prijepodnevom i 
predstavljanjem Univerzalne 
sportske škole te bogatim sre- 
dišnjim kulturnim i zabavnim 
programom, učenici i djelatnici 
ivanečke Osnovne škole Ivana 
Kukuljevića Sakcinskog sa svo- 
jim su gostima u petak, 25. svib- 
nja, obilježili Dan škole. Sve koji 
su se toga dana uputili u školu 
dočekalo je mnoštvo različitih 
radionica, u kojima su učenici 
pokazali svoje znanje i umijeće, 


ali i kreativnost, maštovitost, do- 
vitljivost... Tako je, primjerice, 
toga dana tešku njemačku gra- 
matiku zamijenila puno zabav- 
nija njemačka kuhinja, u kojoj 
su učenici gostima nudili razne 
delicije, od njemačkih kobasica i 
krumpir-salate do kolača od sira 
i Schwarzwald torte. 

U radionici engleskoga je- 
zika učenici su pozivali na čaj, 
u susjednoj su učionici mladi 
kemičari ,iskemijali“  ivonj- 
ski sapun, a malo dalje mlade 


su čipkarice pokazivale svoje 
umijeće u izradi lepoglavske 
čipke i time se ujedno pri- 
premale za međužupanijsku 
smotru učeničkog zadrugar- 
stva. U učionici hrvatskoga 
jezika pisalo se glagoljicom, a 
raznolikih sadržaja bilo je i u 
drugim učionicama, jer svaki 
se učitelj sa skupinom svojih 
učenika potrudio kroz radio- 
nicu svoj predmet osmisliti na 
najkreativniji način. Priređene 
su i izložbe učeničkih radova, a 


Likovna radionica mlađih 
učenika 


program su organizirale Vesna 
Vitez i Draženka Stančić, uz 
suradnički tim Martinu Gre- 
gur i Renatu Papec. 

Nakon kulturno umjetnič- 
kog programa učenicima su se 
obratili ravnatelj škole Dragutin 
Brezovec i dogradonačelnica 
Jasenka Friščić te najuspješniji- 
ma među njima, koji su sudje- 
lovali na raznim natjecanjima u 
znanju i na likovnom natječaju 
»Budi kreativan, a ne ovisan, 
uručili prigodne poklone. (aj) 

Učenici Srednje škole 
Ivanec uspješni na 
natjecanjima 


Denis Hudika 
državni prvak 
u kategoriji 
prodavača 


Ni ove godine nisu izostali 
uspjesi ivanečkih srednjoško- 
laca na natjecanjima u znanju 
regionalnog i državnog ranga. 
Srednja škola Ivanec ponovno 
ima državnog prvaka, a taj je 
naslov osvojio Denis Hudika, 
učenik 3.P razreda, koji je na 
državnom natjecanju srednjih 
trgovačkih škola za prodavače 
i komercijaliste osvojio prvo 
mjesto u kategoriji prodavača. 
Nadalje, Jurica Hojsak, učenik 
2.G1, bio je četvrti na držav- 
nom natjecanju iz povijesti u 
Dubrovniku, dok je Ivan Brezo- 
Vec iz 3.G1 šesti matematičar u 
državi u kategoriji trećih razre- 
da u B varijanti. Matija Ivanu- 
šić, Tomislav Plahtarić i Silvija 
Štrlek, učenici 4.E2, zauzeli su 
sedmo mjesto u disciplini Mla- 
di poduzetnik na državnom 
natjecanju za ekonomiste. 

U hrvatskome jeziku od- 
lične na državnom natjecanju 
bile su i Lea Ledinščak (1.G3), 
Jelena Geček (3.G2), Ivana Mi- 
gač i Gordana Martan iz 4.G2 
te Antonija Šumiga iz 4.G1. Na 
državnom natjecanju iz engle- 
skog jezika, Srednju školu Iva- 
nec u Makarskoj je uspješno 
predstavljao Mario Blaguški, 
učenik 4.G1 razreda, koji je u 
A_ kategoriji osvojio odlično 
osmo mjesto.(aj) 


Svakodnevno 


Ponašanje u vezi sa zdravljem djece školske dobi - rezultati istraživanja 2010. 


puši 21% srednjoškolaca 


Pošto je prodaja duhana mlađima od 18 godina zabranjena, : 


pitanje je kako se ti propisi primjenjuju, s obzirom na izjave 


djece o tome kada su počela eksperimentirati s duhanom 


Ponašanje u vezi sa zdravljem 
u djece školske dobi (HBSC) me- 
đunarodno je istraživanje koje 
podupire Svjetska zdravstvena 
organizacija. Provodi se svake 
četiri godine, a u Hrvatskoj od 
2002. Cilj je dobiti uvid u zdrav- 
lje djece i adolescenata, bolje 
razumjeti njihovo ponašanje 
u vezi sa zdravljem i stilove živ- 
ljenja. Područja koja se istražuju 
različita su i sežu od društve- 
no-ekonomske = nejednakosti, 
obiteljskog okruženja, odnosa 
s vršnjacima, doživljaja škole, 
prehrane, tjelesne aktivnosti, 
ovisničkog ponašanja, spolnog 
zdravlja te ozljeda. 

Glavni ciljevi istraživanja su: 
1. u određenim vremenskim 
razmacima pratiti zdravlje i po- 


našanje u vezi sa zdravljem u 
djece školske dobi; 2. istražiti 
utjecaje okoline, obitelji i škole 
na njihovo zdravlje; 3. utjecati 
na razvoj programa i politika 
u cilju promicanja zdravlja; 4. 
poticati interdisciplinarna znan- 
stvena istraživanja o zdravlju 
mladih i ponašanju u vezi sa 
zdravljem 
Ciljne grupe u istraživanju su 
djeca u dobi od 11, 13i 15 go- 
dina. U svakoj dobnoj skupini 
iz svake zemlje sudjeluje 1500 
djece. Dobiveni rezultati koriste 
profesionalcima u radu s dje- 
com, a trebali bi utjecati i na po- 
litiku, da podrži i omogući pro- 
grame i aktivnosti zdravstvenog 
odgoja i promicanja zdravlja. S 
obzirom na to da je 31. svibnja 


bio Međunarodni dan nepuše- 
nja, osvrnut ću se samo na rezul- 
tate koji se odnose na pušenje 
mladih. 

Pušenje je jedan od vodećih 
uzroka smrti koji se može sprije- 
čiti. Postoje jasni dokazi da je i 
pasivna izloženost duhanskom 
dimu mogući uzrok kroničnih i 
zloćudnih bolesti. Utjecaj puše- 
nja na zdravstveno stanje i smrt- 
nost očituje se najviše u srednjoj 
i starijoj životnoj dobi, međutim, 
pušenje kao navika stječe se i 
ustaljuje u adolescentnoj dobi. 
Mladi koji redovito puše vjero- 
jatnije će tu naviku zadržati i u 
odrasloj dobi. = Pušenje, već u 
mladih osoba, može uzrokovati 
zdravstvene posljedice (smanje- 
nu plućnu funkciju, povećanu 


pojavu astmatičnih napada, ka- 
šalj, lošiju tjelesnu kondiciju te 
povećanu osjetljivost na infek- 
cije dišnog sustava). Pušenje je 
kod mladih često povezano i s 
drugim rizičnim i/ili nepoželjnim 
ponašanjima (alkohol, droge, 
delikventno ponašanje). Dječaci 
počinju eksperimentirati s ciga- 
retama ranije nego djevojčice. U 
dobi od 11 godina 22% dječaka 
i 10% djevojčica kaže da je pro- 
balo pušiti, a u 7. razredu taj se 
postotak penje na 41% dječaka 
135% djevojčica. 

Sadašnje pušenje ispitivano 
je samo kod učenika prvih razre- 
da srednje škole. Svakodnevno 
puši 21% dječaka i 19% djevoj- 
čica. Svakodnevno pušenje za 
dječake je u porastu u razdoblju 


od 2002.-2010., dok se kod dje- 
vojčice opaža lagana stagnacija. 
Rano eksperimentiranje, nejasni 
roditeljski stavovi, roditelji pu- 
šači i nedovoljna društvena po- 
drška nepušenju pogoduje ra- 
nom usvajanju pušačkih navika 
mladih. Prema zakonskim pro- 
pisima, prodaja duhanskih proi- 
zvoda mlađima od 18 godina je 
zabranjena i kažnjiva. Postavlja 
se pitanje kako se ti propisi pri- 
mjenjuju, s obzirom na izjave 
djece o tome kada su počeli ek- 
sperimentirati s duhanom. 

3.0600 umirovljenika! 


Stjepan Kozina: Ove ćemo godine imati probleme u isplati 
posmrtne pripomoći, jer članovi nam umiru svakim danom, 


Održana je Skupština Udruge umirovljenika grada Ivanca 


Na području Grada Ivanca više od 


a novi umirovljenici je ne uplaćuju zbog niskih mirovina 


- Ljetovanje? Na moru sam 
zadnji put bila prije dvanaest 
godina! Mogu ga samo sanjati, 
i to s otplatom na rate, a kad 
se toga sjetim volja me odmah 
prode! A kako me i ne bi, kad s 
35,5 godina radnog staža imam 
2516 kuna mirovine, a dvije tre- 
ćine od toga ,pojedu“ mi režije. 
Posebno me boli 50 kuna do- 
punskog zdravstvenog osigura- 
nja, jer dobro se sjećam koliko 
sam u radnom vijeku izdvojila 
za zdravstveno — izjadala se iva- 
nečka umirovljenica Štefanija 
Matišić. Sličnu priču ispričao 
nam je njen kolega Vladimir 
Kraš, koji je svojih 2300 kuna 
mirovine zaradio kao alatničar 
u Itasu. 

- Sreća je da je i supruga u 
mirovini, pa nekako krpamo 
zajedno. No svejedno, primanja 
su nam uvijek ,knap“ — požalio 
se Kraš. Neusporedivo teže ipak 
je Rozaliji Hranić iz Ivanečke 
Željeznice, koja preživljava od 
1300 kuna mirovine naslijeđe- 
ne po pokojnom suprugu. 

- U šumi berem gljive, jago- 
de i kestene da si ,doštukam' 
mirovinu. Kad je suprug bio živ, 
u šumi je palio vuglenicu i pro- 
davao tvrtkama drveni ugljen, 
pa se od toga dalo skromno 
živjeti. Nije mi teško skupljati 


Petnaestog u mjesecu foršus, 30. colinga mi, vidri 


Zdravlja i sreće i - mirovine veće 


Dogradonačelnica Ivanca Jasenka Friščić okupljenim umirov- 
ljenicima je poručila da je Grad senzibiliziran za probleme umi- 
rovljeničke populacije, što dokazuje i činjenicom da za rad udru- 


ge na godinu izdvaja 26.000 kuna. 


- Unatoč krizi i financijskim problemima, Grad ne zaboravlja 
osobe treće životne dobi. Tako smo i za prošle blagdane uspjeli 
nabaviti poklon-pakete za sve osobe starije od 76 godina te za 
njih u dvorani KTC-a organizirati druženje. Vrata Grada uvijek su 
Vam otvorena - poručila je J. Friščić. Domaćinima su na uspješ- 
nom radu čestitali i predstavnici umirovljeničkih udruga susjed- 
nih gradova i općina, a neki od njih istaknuli su kako bi bili preza- 
dovoljni da od svojih lokalnih uprava dobiju potporu kakvu Grad 
Ivanec daje svojoj udruzi. Unatoč niskim mirovinama i krhkom 
zdravlju, umirovljenici su još uvijek puni duha. Jedni drugima 
poželjeli su ,ljubavi i nježnosti“, ,puno zdravlja i sreće i mirovine 
veće“ a nije izostala ni završna čestitka: Živjeli mi svi skupa još 50 


godinal(ljr) 


šumske plodove, navikla sam. 
No ipak, teško bih preživjela 
bez socijalne kartice — iskrena 
je R. Hranić. 

lako su zadovoljni što već 
treći mjesec zaredom dobivaju 
0,8 posto dodatka koji proizlazi 
iz usklađivanja mirovina, ve- 
ćina umirovljenika kaže da na 
ruke nominalno dobiju tek sim- 
bolične iznose. 

- U odnosu na druge kolege, 
mojih 3100 kuna mirovine čak 
mi se čini puno. Usklađivanje 
mi je donijelo rast od 28 kuna, 


što je mizerija u skladu s rastom 
troškova života, pogotovo sada, 
kad gore odu struja i plin — kaže 
Dragica Kelemen, koja je miro- 
vinu stekla u komunalcu Ivko- 
mu. Barbara Kušen iz Ivanca 
pak tvrdi da su joj režije najveća 
stavka koja joj ,pojede“ 40 po- 
sto mirovine. 


- Nekad smo išli u šopinge 
u Mađarsku i tamo se jeftino 


Suvremeno društvo nema dovoljno senzibiliteta za 
probleme starije populacije 


obukli od glave do pete, ali to se 
više ne isplati. Novu garderobu 
uglavnom ne kupujemo, sada 
nas više muči nabava lijekova 
za tlak i cirkulaciju — iskrena je 
gospođa Barbara. 

Sve to tek su neke od pri- 
ča što smo ih u utorak, 22. 
svibnja, zabilježili na skupštini 
Udruge umirovljenika Ivanec, 
koja u svom članstvu ima oko 
600 osoba treće životne dobi. 
Da je stanovništvo sve starije, 
a problemi umirovljenika sve 
izraženiji, pokazuje i podatak 
da na području Ivanca ima više 
od 3.660 umirovljenih! Vodstvo 
udruge, na čelu sa Stjepanom 
Kozinom i Ljubicom Friščić, 
kaže da ove godine očekuju 
velike probleme u isplati po- 
smrtne pripomoći obiteljima 
preminulih. 

- Imamo 150 članova starijih 
od 80 godina, članovi nam umi- 
ru gotovo svakodnevno. Mlađi 
umirovljenici ne uplaćuju u 
fond posmrtne pripomoći, jer 
im je 150 kuna na godinu previ- 
še. Štedimo gdje god možemo, 
vodstvo većinom radi volonter- 


ski. Udruga umirovljenika prije 
svega je socijalna i humanitarna 
organizacija, a cilj joj je brinuti 
se o zaštiti prava umirovljenika. 
A ta prava naročito su ugrožena 
u ovakvo doba, u kojemu finan- 
cijsku krizu prati i kriza morala 
i nerazumijevanja položaja sta- 
rijih — naglasili su predsjednik 
i tajnica Udruge umirovljenika 
Ivanec Stjepan Kozina i Ljubica 
Friščić. 

Ove godine ona obilježava 
svoju 65. obljetnicu posto- 
janja, a to je svrstava među 
najstarije takve udruge u Va- 
raždinskoj županiji. Osim što 
je i po broju članova među 
većim udrugama, spada u 
red najbolje organiziranih. U 
protekloj je godini pomagala 
svojim najstarijim i zdravstve- 
no najugroženijim članovima, 
organizirala brojne izlete, a 
umirovljenici su sudjelovali 
na brojnim sportsko-rekrea- 
cijskim natjecanjima primje- 
renim njihovoj dobi. Slične 
aktivnosti provodit će i u ovoj 
godini, a posebno će obilježiti 
Dan starijih osoba.(ljr) 


Ivanečki rudari krvavim su radom prehranjivali obitelji i gradili temelje Ivanca 


Piše: 


Na radno mjesto rudare je triput dnevno pozivala sirena zvukom sličnim teških teretnih brodova 


,Šofta“ je, vjerojatno, riječ 
germanskog porijekla, ali upra- 
vo su tako stari Ivančani zvali 
rudnik ugljena koji je u Ivancu 
radio od 1900. godine pa sve do 
70-ih godina prošlog stoljeća. 

U kalendarima iz toga raz- 
doblja o rudniku se pisalo kao 
o uspješnom primjeru proi- 
zvodnje ugljena, a o rudarima 
vrlo malo. O rudarima koji su 
svojim krampom i karbidskom 
lampom stvarali taj naš Ivanec 
kao da se zaboravljalo pisati. 
Sjećam se kad sam u rane ju- 
tarnje zimske ure odlazio na 
kolodvor, na vlak za Varaždin 
u Gimnaziju, susretao bih se s 
desecima svjetlećih karabite- 
rica rudara koji su iz Prigorca i 
cijele ivanečke okolice odlazili 
pješice na svoja radna mjesta u 
utrobu zemlje. To radno mjesto 
zvalo se jednostavno — jama. 

U jami 

Opremljeni krampom i lo- 
patom, u vodi i vlazi 80 metara 
pod zemljom, cijele generacije 
Ivančana i stanovnika okolnih 
mjesta krvavo su zarađivale 
svoju penziju u kojoj bi potom 


obično vrlo kratko uživali. Iz- 
moreni napornim radom pod 
zemljom, nisu doživljavali du- 
boku starost. 

Na radno mjesto tri puta 
dnevno pozivala ih je sirena, čiji 


je zvuk bio težak, sličan zvuku 
onih teških teretnih brodova na 
moru. Kako bi prehranili obitelj 
strpljivo su ,crnčili“ do 15-og u 
mjesecu, kada bi dobili ,foršus“ 
(predujam na plaću po rudar- 
skom izričaju), a onda nastav- 
ljali do 30-og u mjesecu, kada 
bi bio konačni obračun plaća 
ili ,colinga. Za ove marljive 
ljude nije bilo odmora, jer na- 
kon povratka kući prihvatili bi 
se motike i nastavili s radom na 
poljoprivredi. Takav je bio život 
generacija naših rudara. 

I zato mi je danas žao što na 
trgu u Ivancu nema skulpture 
izmučena rudara koja bi da- 
našnje, a i buduće generacije, 
podsjećala na to da su današ- 
nji, moderni Ivanec stvarali 
rudari. 

Napomena Uredništva: 
Nakon uređenja Trga hrvat- 


Ivanečki rudar 


skih ivanovaca i centra gra- 
da, predviđeno je uređenje 
memorijalne staze na ko- 
joj će se postaviti skulpture 
svih znamenitih Ivančana, a 
među njima počasno će mje- 
sto imati upravo — rudari. 

I Stotinjak djece majkama je uputilo prekrasnu glazbenu čestitku 


Kako je velika i nesebična 


majčina ljubav 


rei 


m 


Pjesme i stihovi za majčine oči pune ponosa 


U nedjelju, 13. svibnja, stoti- 
njak je dječice u ivanečkoj kino 
dvorani nastupilo na priredbi u 
povodu Majčina dana i Dana 
obitelji te svojim majkama upu- 
tilo glazbeno — plesnu čestitku 
naslovljenu Volim te, mama. 
Pjesmom, plesom, dramskim 
nastupima i recitacijama djeca 
su pokušala dočarati na koji 
način doživljavaju i primaju ve- 
liku i nesebičnu majčinu ljubav. 
A da su u svom naumu i uspjeli, 
pokazale su suzne oči razdraga- 
nih mama u publici. 

Uz Dječji zbor župe sv. Ma- 
rije Magdalene, oduševile su 
i solistice Lucija Šambarn Vita 


Priredbu su organizirali DND 
i župa sv. Marije Magdalene 


Friščić, Sandra Križanec i Laura 
Cahun. U plesnim točkama svo- 
je umijeće pokazali su i članovi 
plesnih radionica Društva Naša 
djeca Ivanec. Kao gosti nastu- 
pili su Mješoviti pjevački zbor 
KUD-a Rudolf Rajter i dramske 
radionice Osnovne škole Iva- 
nec. Cestitku u povodu Majčina 
dana i Dana obitelji okupljeni- 
ma je uputio vlč. Zoran Gloži- 
nić, istaknuvši važnost obitelji 
i posebno, ulogu majke u njoj. 
Priredbu je vodio simpatičan 
dvojac Rene Neuberg — Jagetić 
i Dominik Biškup, a prodajnu 
izložbu priredila je školska Uče- 
nička zadruga Ivančica. (aj) 


Z. Turčin pronašao 
vrganj težak 1,36 kg 


Vrganje bere već više od mjesec dana 


i to - jesenske 


I najstrastveniji gljivari ri- 
jetko se mogu pohvaliti ka- 
pitalnim ulovom, kakav se 
»zalomio“ Zvonku Turčinu iz 
Punikvi: u šumi Drenovec kod 
Vrhovca, naletio je na pravog 
diva — vrganj težak 1,36 kilo- 
grama! 

- Riječ je o jesenskom vr- 
ganju, čvrst je i posve zdrav. 
Očito je da im odgovara ovo, 
malo hladnije vrijeme, pa tako 
već više mjesec dana u šumama 
berem jesenske vrganje! Mo- 
gla bi ovo biti dobra gljivarska 
godina — kaže iskusni gljivar. 
Zvonko nam je usput povjerio 
da na provjerenim staništima 
već traga za jelenskim uhom, 
gljivom koju znalci cijene zbog 
svoje posebne arome. 


B. TEŽAK 


FOTO 


Zvonko Turčin 


- Kad kesten počne cvasti, 
vrijeme je za potragu za jelen- 
skim uhom. Raste uvijek na 
istom staništu — otkrio je Zvon- 
ko.(ljr) 


FOTO: DŠR LANČIĆ-KNAPIĆ 


Pobjednički trojac 3. natjecanja ,Matišićev bajer 2012.“ 


Stjepanu Đurinu 
»,Matišićev bajer 2012.“ 


U subotu, 19. svibnja, u or- 
ganizaciji Društva za športsku 
rekreaciju Lančić-Knapić odr- 
žano je 3. natjecanje u sport- 
skom ribolovu ,Matišićev bajer 
2012; U konkurenciji 20 člano- 
va DŠR Lančić - Knapić, naslov 
prvaka uvjerljivo je osvojio 
Stjepan Đurin sa 4851 gram 


ulovljene ribe. Drugi je Franjo 
Pavlina sa 1915 grama, a treće 
mjesto osvojio je Luka Hrupek 
sa 1805 grama ribe. 

Glavni sudac bio je Boris 
Klarić. Nakon natjecanja, pred- 
sjednik DŠR-a Vinko Harjač je 
trojici najboljih ribiča dodijelio 
pehare.(ms) 


7 
UKRATIKO 


U 
povodu Dana 
grada Ivanca 


Podite na 2. 
planinarski 
pohod 
Tragom 
vitezova 
ivanovaca 


Planinarski klub Ivanec u 
povodu Dana grada organi- 
zira planinarsko — rekreativni 
pohod Tragom vitezova ivano- 
Vaca. Počet će 23. lipnja u Bel- 
skom dolu, odakle sudionike 
put vodi do Seljanca i Seljeneč- 
kog dola te prema Lujčekovoj 
hiži na Pokojcu. Nakon odmora, 
slijedi put preko Pisane pećine 
do Lovačke kuće Glavčica, na 
Malu Ivančicu, pa do potoka 
Šumi, gdje će biti odmor, ručak 
i druženje. U poslijepodnevnim 
satima kreće se prema Ivancu 
relacijom Beli zdenci - Prigorec 
- vrh Dubovci - kapela Sv. Duha 
— ivanečka Jezera — Ivanec. 

Ta, zahtjevnija planinarska 
staza duga je 20 kilometara, a 
za njen obilazak potrebna su 
četiri sata. Za zainteresirane 
sudionike osiguran je prijevoz 
autobusom do Belskog dola, a 
polazak je u 8 sati s parkirališta 
na ivanečkoj tržnici. Predviđena 
je i druga, lakša varijanta poho- 
da za rekreativce, od Željeznice 
i do potoka Šumi, s usponom 
na livade gdje će biti druženje. 
Za sudionike koji žele poći tom 
stazom također je osiguran pri- 
jevoz autobusom do Željezni- 
ce, a s parkirališta kod tržnice 
autobus kreće u 10 sati.(nn) 


Natjecanje za kadete, 
kadetkinje i juniore 


Prva mjesta M. 
Petak, D. Vuku i 
N. Gečeku 


U organizaciji 
Športsko  ribolov- 
nog društva Ivanec 
na — Omladinskom 
bajeru i na Barutani 
održano je natjecanje u 
lovu ribe udicom na plovak 
u kategoriji kadeta, kadetkinja i » 
juniora. Prvakinja Ivanca među 
kadetkinjama je Maja Petak sa 
ulovom od 2982 grama ribe, 
najbolji kadet je Dominik Vuk 
sa 5693, dok je zlatnu juniorsku 
medalju osvojio Nikola Geček 
sa 3215 grama ribe. Na natjeca- 
nju je nastupilo dvadesetak mla- 
dih ribiča. Kadetkinje: 2. Lara Pe- 
tak 1302, 3. Nikolina Friščić 1256; 
Kadeti: 2. Emil Mušocki 2112, 3. 
Mauricio Mušocki 923; Juniori: 2. 
Luka Hrupek 2969. (nn) 

>x Ivančica 
pobijedila 
Biograd i 
ostala u 
Prvoj ligi 


Ivanec - 2. hrvatska 
rukometna liga 
Sjever-žene 


Pobjedom 
u Vukovaru 
Ivančanke 
osigurale 
drugoligaški 
status 


Ženska rukometna ekipa 
Ivanca u Cerni je s istoime- 
nom ekipom odigrala uta- 
kmicu 20. kola 2. HRL lige 
Sjever, a u njoj je poražena sa 
20:16 (9:7). Cerna je bila izrav- 
ni konkurent Ivančankama 
za ostanak u drugoligaškom 
društvu. Naše rukometašice 
su tek triput uspjele izjedna- 
čiti, zadnji put kod rezultata 
11:11, ali tada su Cerničanke 
serijom 5:0 došle do kapitalne 
prednosti i uspjele je sačuvati 
do samoga kraja. U ekipi Ivan- 
ca najučinkovitije igračice bile 
su Martina Rudnički sa 6 i Ana 
Geček sa 5 golova. 


U 
Početno vodstvo Mol 
od 18:10 u susretu meta- 
s Vukovarom naše — šicama 
su rukometašice Petri- 
rutinskom igrom  jevaca, 
sačuvale dokraja naša 
ekipa 
u slje- 


dećem je kolu ostvarila važnu 
pobjedu od 24:21 (11:12). Bila 
je to rezultatski izjednačena 
utakmica do rezultata 7:7, a 
nakon toga je borbena gostu- 
juća ekipa zaigrala još agresiv- 
nije u obrani i preciznije u na- 
padu te time držala vodstvo 
od dva do tri gola. U finišu, 
kod rezultata 20:20, Ivančanke 
su postigle četiri gola za po- 
bjedu i slavlje domaće ekipe. 
U našoj ekipi istaknule su se 
Rudnički sa 6 golova, Kristina 
Jug sa 5 te vratarka Ana Gr- 
đan. 

Ekipa Ivanca je u utakmici 
posljednjeg, 22. kola, u go- 
stima izborila pobjedu nad 
Vukovarom od 32:23 i tako 
osigurala ostanak u 2. HRL Sje- 
Ver. Već nakon prvih 30 minu- 
ta Ivančanke su, predvođene 
sjajnom Rudnički, Ines Slivar 
i Lucijom Sever imale vodstvo 
od 18:10, koje su rutinskom 
igrom sačuvale do kraja, za za- 
služeno veselje igračica i tre- 
nerice Višnje Surjak. Rudnički 
je postigla 9 golova, Slivar 7, 
Sever 6, Pozder 5 , Šlopar 3 i 
Geček 2.(nn) 

Rukometni klub Ivančica - 1. hrvatska rukometna liga 


FOTO: LJ. CIKAČ 


Momčad Ivančice ostaje u prvoligaškom društvu. 


Utakmica s Biogradom odigrana je pred 300 gledatelja u srednjoškolskoj 
sportskoj dvorani u Ivancu; najbolji igrač bio je Zganec, koji je dao osam golova 


Rukometaši Ivančice u pr- 
venstvenoj su utakmici 23. kola 
poraženi od momčadi Senja 
Wallenborna sa 32:24 (18:12), 
dok su ključnu utakmicu u 
borbi za ostanak u 1. HRL s 
Mladim rudarom iz Labina, 
uspjeli dobiti sa 24:20 (11:13). 
U toj utakmici najbolji igrač bio 
je vratar Alen Grd s 19 obrana, 
uz dva obranjena udarca sa 7 
metara. Najučinkovitiji bili su 
Marko Žganec s 8 te Kristijan 
Štefičar i Ivan Štimac s5 golova. 

Utakmicu s  Crikvenicom 
Ivančica je u dvorani Srednje 
škole odigrala neriješeno, 27:27 
(14:18). Žganec je zabio 8 golova, 
po 6 su postigli Tomislav Gotal 
i Marko Težak. U utakmici 25. 
kola Ivančica je na gostovanju 
poražena od momčadi Županje 


Bez plasmana na završnicu 


Rukometaši Ivančice, godišta 2000., u prvenstvenoj su sezoni 
2012/2012. zauzeli peto mjesto u konačnom poretku te se nisu 


uspjeli plasirati na završnicu Regije Sjever, u kojo 


\J se natječu četiri 


prvoplasirane momčadi. Ivančica je ostvarila i od 8 pobjeda i 
7 poraza, uz 198 postignutih i 178 primljenih golova. Ipak, ostaje 
činjenica da je mlada momčad, predvođena Domagojem Habe- 
kom, Patrikom Fodrekom, Renatom Harjačem, Franom Divjakom 
i ostalima, uz trenera Tomislava Gotala trebala izboriti plasman 
među četiri najbolje momčadi u ligi.(nn) 


sa 25:19 (13:8). Naši su rukome- 
taši poveli s 2:0 te u 8. minuti s 
3:2, ali tada je domaćin izjed- 
načio na 3:3, a potom i preuzeo 
vodstvo sa 9:4. Unatoč tomu 
što se u drugom poluvremenu 
Ivančica približila na dva gola 


(18:16), domaća momčad uspjela 
je pobijediti sa šest golova razli- 
ke. U našoj momčadi istaknuli 
su se Gotal s 5 golova i Žganec 
sa 4, a solidan je bio i vratar Grd. 

Ivančica je utakmicu po- 
sljednjeg, 26. kola, sa momčadi 


Biograda odigrala u dvorani 
Srednje škole pred oko 300 
gledatelja. Pobijedila je 34:26 
(17:4) i time osigurala ostanak 
u 1. HRL. Domaća je momčad 
u 18. minuti povela s 10:5, u 40. 
minuti vodila je sa 23:17, u 49. 
minuti s 29:20, a najveća pred- 
nost je dostignuta u 59. minuti, 
34:24. U domaćoj momčadi u 
prvom poluvremenu odlični su 
bili Štefičar s vanjske, a Težak 
s krilne pozicije, dok su u dru- 
gom briljirali Kelemen, Štimac, 
Grd (13 obrana) i Žganec koji 
je s osam golova bio i najbolji 
igrač. U listu strijelaca sa šest 
golova upisao se Štefičar. Ivan- 
čani su ostanak u prvoligaškom 
društvu proslavili druženjem u 
klupskim prostorijama do dugo 
u noć.(N. Nišević) 


U organizaciji Košarkaškog kluba Ivančica Ivanec 


Odigran je 

Memorijalni 
turnir Dejan 
Marković - Gary 


FOTO: B. N. NIŠEVIĆ 


Sudionicima su nagrade uručile Danijela i Đurđica Marković, supruga i 
majka preranog preminulog sana) i trenera kadetske momčadi 


U organizaciji  Košarkaš- 
kog kluba Ivančica, u dvorani 
Srednje škole Ivanec odigran 
je 1. memorijalni turnir Dejan 
Marković — Gary, u sjećanje na 
prerano preminulog, istaknu- 
tog igrača KK Ivančice i trenera 
kadetske momčadi. Na turniru 
su sudjelovale momčadi lud- 
breškog Grafičara, Lepoglave i 
Ivančice. Pobjedničkim naslo- 
vom okitio se Grafičar, pobije- 
divši Lepoglavu sa 59:17 i Ivan- 
čicu sa 40:36. Ivančica je druga. 

Sve tri momčadi primile su 
pehare i medalje koje su igrači- 
ma uručile supruga i majka po- 
kojnog Dejana, Danijela i Đurdi- 
ca Marković. Predsjednik kluba 


Košarkaši su se turnirom 

prisjetili pokojnog suigrača 
Edo Rajh obitelji je u znak sjeća- 
njana 1. memorijal poklonio dres 
s brojem 6, kojeg je nosio Dejan. 
U sklopu turnira odigrana je i 


FOTO: LJ. CIKAČ 


Utakmicu je odigrala i veteranska momčad Ivančice sa 
saborskom reprezentacijom 
odlična utakmica između re- 
prezentacije Hrvatskoga sabora 
(trener: Mario Habek) i veteran- 
ske momčadi Ivančice (trener: 


Dušan Todorović), u kojoj su za- 
igrali Dejanovi klupski suigrači, 
prijatelji i kolege iz mladosti. Po- 
bijedila je Ivančica sa 69:64.(nn) 


naslov državnog prvaka: 


Član ivanečkog Kuglačkog 
kluba Ivančica Božidar Hudo- 
letnjak osvojio je naslov držav- 
nog prvaka u kategoriji starijih 
veterana i time osigurao naj- 
ljepši dar svome klubu o njego- 
voj 35. obljetnici rada. Hudo- 
letnjak je na kuglani Drava u 
Varaždinu izvojevao uvjerljivu 
pobjedu, oborivši 519 čunjeva 
u 120 hitaca. Uz njega, na vete- 
ranskom prvenstvu nastupili su 
i Josip i Franjo Rogina, Drago 
Matuza, Mirko Vuk, Ivan Kreš 
i Mario Posavi. 

Klub je osnovan 1977. go- 
dine i ovo mu je najveći do- 
sadašnji uspjeh. Za razliku od 


Najveći uspjeh uz 35. godišnjicu rada i postojanja 


Božidaru Hudoletnjaku 


početnih godina, kada je brojio 
146 članova i natjecao se širom 
Hrvatske, zadnjih dvadesetak 
godina natječe se u 3. hrvatskoj 
kuglačkoj ligi i unatoč teškim 
uvjetima rada (ne posjeduje 
vlastitu kuglanu, a teško pro- 
nalazi i sponzore), uspijeva 
nastupati po cijeloj sjeveroza- 
padnoj Hrvatskoj, od Krapine 
do Varaždina, od Čakovca do 
Koprivnice. Svoj 35. klupski 
rođendan, kuglači će obilježiti 
o Danu grada Ivanca u Varaž- 
dinu, turnirom na kojemu će 
okupiti najmanje četiri ekipe 
Varaždinskog kuglačkog save- 
za.(ljr) 


FOTO: PRESNIMIO iacteba 


Veterani Kuglačkog kluba Ivančica 


NK Ivančica - 3. hrvatska nogometna liga Sjever 


Pobijedili Bjelovar i Slatinu, pokleknuli 
pred Nedeljancom 


Unatoč vodstvu od 2:0 u poluvremenu s Nedeljancem, Ivančica je poražena s 3:2 


U nastavku prvenstva u 3. 
HNL Sjever, NK Ivančica je u 
utakmici 25. kola, odigranoj na 
ivanečkom stadionu, pobijedila 
Bjelovar s 2:1. Momčad Ivančice 
je od početka krenula silovito, 
a vodeći pogodak za domaćina 
postigao je u 19. minuti Vruči- 
na. Nakon prigode Bochla u 55. 
minuti te Božaka i Murića u 77., 
Ivančica je u 81. minuti ipak pri- 
mila izjednačujući pogodak. Po- 
bjedonosni gol postigao je Ribić 
u 87. minuti, koji je bio i najbolji 
igrač utakmice. 

U utakmici 26. kola Ivan- 
čica je u gostima poražena od 
momčadi Nedelišća s 2:1. Stri- 
jelac izjednačujućeg pogotka 
za Ivančicu bio je Murić u 34. 
minuti, a Golubić je za doma- 
ćina postigao pobjedonosni 
pogodak u 80. minuti. Na sam 
Praznik rada Ivančica je odi- 
grala odgođenu utakmicu iz 24. 
kola sa Nedeljancem. Premda 
je u prvom poluvremenu ima- 
la vodstvo od 2:0, poražena je. 
Nakon što je domaća momčad 
smanjila vodstvo Ivančice na 
2:1, u finišu je postigla još dva 

Kotoribom 


Na ivanečkom stadionu Ivančica je porazila Slatinu s 1:0 


pogotka, a Ivančani su teren 
napustili u šoku, iznenađeni is- 
puštenom pobjedom. 

Ivančica je potom na doma- 
ćem terenu slavila pobjedu nad 
Slatinom, jednim od favorita za 
osvajanje naslova prvaka lige, 
s 1:0. Strijelac je bio Dominik 
Božak u 79. minuti, koji je pro- 
glašen i najigračem utakmice. 
Ivančica je utakmicu mogla 
riješiti već u prvom poluvreme- 
nu, kada je Hranić imao dvije 


izgledne i, nažalost, propuštene 
prigode. 

U utakmici 28. kola Ivančica 
je u Kotoribi protiv momčadi 
Graničara poražena s 3:2, što 
je ujedno bio šesti poraz iva- 
nečke momčadi u proljetnom 
dijelu prvenstva. Ivančicu je u 
vodstvo poveo Pađen; domaćin 
je potom izjednačio, a onda i 
poveo s 3:1, a Murić je postigao 
pogodak za konačnih 3:2. (N. 
Nišević) 


- Regionalna 
nogometna liga 
Sjever 


.v e 
Kadeti šesti, 
e e e re 
juniori treci 

e... 

u Regiji 

Kadetska _malonogomet- 
na momčad MNK Jerovec 
u RML Sjever prvenstvenu 
sezonu završila je na šestom 
mjestu, što je za prvu natje- 
cateljsku sezonu zadovolja- 
Vajući plasman.  Jerovečki 
kadeti razigravali su za pore- 
dak od 5 do 9. mjesta RML-a, 
a u posljednjem kolu su u 
dvorani Srednje škole Ivanec 
pobijedili Ljubeščicu sa 6:2. 
Robert Punčec postigao je 


3, Nikola Kolarek 2, a Adrijan 
Želežić 1 pogodak. 


Ju- 

nior- 

Juniorskoj go koe 
momčadi je mom- 
briljantna pobjeda čad Je- 
nad MNK OVB rovca 
Nllfinanz oduzeta —Prven- 
za zelenim stolom S'Venu 
je se- 

Zakon u) 


završila na 3. mjestu u Regiji 
Sjever i to nakon što joj je 
za zelenim stolom oduzeta 
briljantna pobjeda od 6:1 u 
polufinalu nad MNK OVB AIll- 
finanz, momčadi koja je na 
kraju osvojila i naslov prvaka 
u RL Sjever. 

Podsjetimo da je MNK 
OVB Allfinanz, nakon što je 
u Ivancu poražen sa 6:1 od 
MNK Jerovca, uložio žalbu 
zbog činjenice da je Robert 
Murić, koji se ubraja među 
najtalentiranije —malonogo- 
metaše u Hrvatskoj, istoga 
dana već odigrao jednu uta- 
kmicu. 

Komisija je ustanovila da 
doista postoji takav propis 
te je tako mladim nogo- 
metašima Jerovca oduzela 
mogućnost da uđu u fina- 
le i plasiraju se u završnicu 
prvenstva Hrvatske među 
osam najuspješnijih mom- 
čadi.(nn) 


MNL grada Ivanca 


U Malonogometnoj ligi gra- 
da Ivanca odigrane su utakmice 
13. kola. Među njima ističemo 
susret u kojemu je Stažnjevec 
pobijedio momčad Lukavčana 
78 te rezultatski neizvjesnu uta- 
kmicu između vodećeg Itasa i 
Prigorca u kojoj je na kraju slavio 
Itas. Rezultati 13. kola: Itas—Pri- 
gorec 4:3, Young Boys—- Punikve 


Itasu naslov prvaka, neizvjesna druga i treća pozicija 


Nakon 15. kola, drugi na tablici je Lukavčan 78, a treća je momčad Drvodjelca 


0:0, Stažnjevec-Lukavčan 78 
6:4, Lovrečan-Drvodjelac 0:2, 
Learta—Elkom servis 6:3. 
Utakmice 14. kola odigrane 
su na igralištu u Radovanu, gdje 
je u derbi utakmici kola Learta 
bila uspješnija od Drvodjelca, 
a momčad Prigorca je iznena- 


dila pobijedivši Elkom servis. 
Rezultati 14. kola: Prigorec-El- 
kom servis 6:4, Itas-Stažnjevec 
4:0, Lukavčan 78-Young Boys 
1:2, Drvodjelac-Learta 0:3, Lo- 
vrečan—-Punikve 3:1. 

U utakmicama 15. kola odi- 
granim na igralištu kod Srednje 


škole Ivanec, momčad Prigorca 
je svladala Drvodjelac, dok je 
u utakmici punoj uzbuđenja i 
lijepih poteza Elkom servis bio 
uspješniji od čvrste momčadi 
Stažnjevca. Rezultati 15. kola: 
Punikve-Lukavčan 78 0:5, Sta- 
žnjevec-Elkom servis 3:4, Prigo- 


rec-Drvodjelac 5:3, Itas- Young 
Boys 1:0, Lovrečan—Learta 2:7. 
Poredak nakon 15. kola: 1. Itas 
40 bodova, 2. Lukavčan 78 26, 3. 
Drvodjelac 24, 4. Lovrečan 24, 5. 
Prigorec23,6.Learta21,7.Elkom 
18, 8. Young Boys 17, 9. Stažnje- 
vec 16, 10. Punikve 2 boda.(nn) 

KAJ SE FINO KUHA Prijavite svoju 


+ 


ekipu na manifestaciju Ivanečki kotlić 


Ivanec kuha u 
petak, 22. lipnja! 


Osim gulaša, ove će se godine u posebnoj 
konkurenciji ocjenjivati i najbolji fiš 


Ivanečki gradski kvartovi, 
mjesni odbori, udruge i drugi 
timovi pozvani su da se što pri- 
je prijave na ,kotliće! odnosno, 
natjecanje u kuhanju najboljeg 
gulaša u kotliću što će se ove 
godine u Ivancu održati drugi 
put. Manifestacija što ju je lani 
pokrenuo Radio Ivanec preko 
noći je stekla simpatije mnoš- 
tva poklonika, pa je na prostoru 
stare tržnice Ivanec kuhao, di- 
mio, družio se i veselio, sve uz 
glazbu i dobru kapljicu. 

Stoga, nema razloga da Ivanec 
ne kuha i ove godine, to više što 
se ekipe kuhara već naveliko ras- 
pituju o tome kad budu kotlići, pa 
je kulinarski happening ,Ivanec 
kuha“ uvršten i u službeni kalen- 
dar ovogodišnje proslave Dana 

i — 3 “ 


FOTO: B. TEŽAK 


grada Ivanca. Zbog sve zahtjev- 
nije organizacije, u manifestaciju 
se ljetos uključuje i Grad. Kuhalo 
se bude ponovno na starom iva- 
nečkom placu, a posebna komi- 
sija će ocijeniti tri naj-kotlića. U 
posebnoj kategoriji ocjenjivat će 
se i najbolji fiš,a pobjednici će biti 
proglašeni navečer, na središnjoj 
bini. I ove je godine zamišljeno 
da se porcije po simboličnim 
cijenama (nekoliko kuna) pro- 
daju posjetiteljima, a prikupljen 
prihod uplatit će se Huma- 
nitarnoj fundaciji Pro vitae. 

Svi timovi zainteresirani za 
kuhanje neka svoje sudjelo- 
vanje prijave što prije Radiju 
Ivanec, tel. 492-980. Kuhalo se 
bude u petak, 22. lipnja, s po- 
četkom u 12 sati.(ljr) 

ra. 


Ivanec će i ove godine kuhati na staroj ivanečkoj tržnici 

Ivanečki vitezovi bili su atrakcija Viteškog turnira u Sv. Heleni 


Kk. S * s 


KI 


POVRATAK U SREDNJI VIJEK U organizaciji Udruge Ivanečki 
vitezovi i TZ Ivanca vitezovi-ivanovci bili na Viteškom turniru 


Ivanečki vitezovi u Sv. Heleni 


i Naši su se vitezovi savršeno uklopili u ambijent i tako 


predstavili još jedan dio zanimljive ivanečke povijesti 


Ivanečki vitezovi-ivanovci, 
odjeveni u vjerne replike povi- 
jesnih odora, izazvali su divlje- 
nje i veliko zanimanje publike 
i brojnih skupina što su se u 
subotu, 19. svibnja, okupile na 
manifestaciji međunarodna ka- 
raktera, Viteškom turniru u Sv. 
Heleni. Kao što je poznato, na 
tamošnjem povijesnom loka- 


mali 


+ Ka S 
AVARI Va, 


Poštovani čitatelji, 
na stranicama  Ivanečkih 
novina možete objaviti i vaše 
male oglase. Prodajete li kuću, 
vinograd, oranicu ili livadu, ili 
možda domaće životinje, vino 
ili štogod drugo, na raspolaga- 
nju vam je mali oglas za samo 
“ 30 kuna. 
Budući da se Ivanečke novi- 
“ ne plasiraju u svako kućanstvo 


na području grada Ivanca u 
nakladi od 4.700 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 


litetu tradicionalno se održava 
turnir u znak sjećanja na veliku 
pobjedu nad Turcima izvojeva- 
nu 1557. godine. 

Među skupinama iz Mađar- 
ske, Slovačke, Slovenije, Italije 
i brojnim grupama iz cijele 
Hrvatske, s ukupno 500 sudi- 
onika iz 25 udruga i organiza- 
cija, naši su se vitezovi savrše- 


ISSN 1847-6201 
ISSN 1847-621X 


Izdavač novina: Grad Ivanec, 
Trg hrvatskih ivanovaca 9b, tel. 
404-870 (042) 
www.ivanec.hr 


no uklopili u srednjovjekovni 
ambijent i tako predstavili još 
jedan, u široj javnosti manje 
poznat, dio vrlo zanimljive iva- 
nečke povijesti vezan uz mal- 
teške vitezove. Sudjelovanje na 
Viteškom turniru upriličeno 
je u organizaciji Turističke za- 
jednice grada Ivanca i Udruge 
Ivanečki vitezovi.(ljr) 


Uređivački odbor: Milo- 

rad Batinić, Jasenka Friščić, 
Branko Putarek, Čedomir 
Bračko, Marina Držaić, Stan- 

ko Rožman, Maja Darabuš 
Fotografije: Branko Težak, 
Ljudvek Cikač, Zoran Stanko, 
Nikola Nišević, arhivi suradnika 
Glavna urednica: Ljiljana Risek 
Tisak: Stega tisak d.o.o., Zagreb 


